Siyaasi soo jeediyey in 3 shuruudood oo adag lagu xiro siyaasiyiinta ”shaqa tagga ah” kahor inta aan xil looga dhiibin DF Somalia | Hadalsame Media\nHome Wararka Siyaasi soo jeediyey in 3 shuruudood oo adag lagu xiro siyaasiyiinta ”shaqa...\nSiyaasi soo jeediyey in 3 shuruudood oo adag lagu xiro siyaasiyiinta ”shaqa tagga ah” kahor inta aan xil looga dhiibin DF Somalia\n(Muqdisho) 23 Feb 2021 – Guddoonka Guddi Hoosaaska Difaaca ee Baarlamaanka Somalia, Xuseen Carab Ciise, ayaa ka hadlay arrin ay badiyaa doodi ka timaado oo ku saabsan siyaasiyiin lagu sheego ”shaqo tag” oo kusoo biira DF Somalia, balse markii ay hal muddo xileed dhamaystaan amaba ay garaystaan in aanay xil heli doonin Hargaysa iska xaadiriya iyagoo sheega inay ”khaldameen oo cafis loo fidiyo.”\nCiise ayaa haatan soo jeediyay hindise ah in shuruudo adag lagu xiro siyaasiyiinta Somaliland ee Muqdisho imanaya ee marka hore kusoo xera gala inay ”midnimo doon yihiin”, shuruuddaasoo la mid ah midda ay Somaliland ku xirto siyaasiyiinta reer woqooyiga ah ee Hargaysa ku laabanaya kaddib hal fasal oo naq raac ah.\n“Siyaasiyiinta shaqa-doonka ah ee Somaliland ka yimaada iyagoo ay shaqadu kala muhiimsan tahay qaddiyadda midnimada waa in shuruudo lagu xiro.” ayuu ku bilaabay Xuseen Carab oo laftiisu kasoo jeeda woqooyiga Somalia.\nCiise ayaa soo jeediyey ilaa 3 shuruudood oo kala ah:\n1 – Kahor inta aanay xilba ka qaban hay’aadka DF Somalia waa inay Muqdisho ku noolaadaan 3-5 sanadood si ay u kala bartaan wadciga iyo dadka ay doonayaan inay xil u qabtaan.\n2 – Inay iska casilaan wixii xil ah oo ay ka hayaan Somaliland.\n3 – Inuu caddeeyo inuu yahay qof ay ka dhab tahay qaddiyadda midnimadu oo uu ka haro aragtidii gooni-goosadka ahayd.\nCiise ayaa sheegay in “su’aasha u baahan in la is weydiyaa ay tahay sida loo aamini karo qof horay Kitaab ugu dhaartay inuu aaminsan yahay kala go’a Somalia”, isaga oo aan bulshada Soomaaliyeed u caddaynin inuu aragtidaa ka laabtay. ”Sida anigaba la i waydiinayo haddii aan ku laabto Somaliland.” ayuu ku dooday Ciise.\nCiise ayaa sheegay in siyaasiyiinta ka imanaya Somaliland hadda kaddib loola dhaqmo si la mid ah qaabka loola dhaqmo kuwa koonfurta ka noqda, balse aanay taasi khusaynin shacabka caadiga ah.\nArrintan ayaa ah aragti cadaalad ah oo saliim ah, maadaama istaraatijiyad ahaan ay xitaa halis tahay in xil umadeed la iskaga dhiibo qof aanba umaddaas u shaqaynaynin ee taa biddaalkeeda wiiqi kara (sabotage) howlaha loo dhiibayo.\nPrevious article”Beesha caalamku waa daashey!” – James Swan oo qaadanaya doorkii laga rabey madaxda dalka ee doorkooda gabsan\nNext articleDaroonka Bayraktar TB2 oo rikoodh aan taariikhda horay u dhicin ka dhigay Turkiga


Baadari Kenyan oo Muslimay kadibna Kaniisaddiisa ka dhigaya Masjid. | HimiloNetwork\nPosted by: Zakariya in Dunida Muslimka October 14, 2017\t0 234 Views\nNairobi (Himilonetwork) – Baadari Kenyan ah ayaa muslimay kana dhigay Kaniisaddiisa Masjid – isaga oo sheegay inuu qaadan waayay sida haweenku ugu soo labistaan Kaniisadda.\nPrevious: Caddaan shan sano Madow addoonsanayay oo lagu xukumay xabsi 20 sano.\nNext: Maqaal – Hiddaha iyo Dhaqanka lasoo nooleynayaa waa kee?!\nLa kulan – Gabadhii ku heestay 102 Luqadood oo kala duwan.


Daawo: Uhuru Kenyatta oo Abiy Ahmed ku bah-dilay caleemo-saarkii XASAN - Caasimada Online\nHome Warar Daawo: Uhuru Kenyatta oo Abiy Ahmed ku bah-dilay caleemo-saarkii XASAN\nDaawo: Uhuru Kenyatta oo Abiy Ahmed ku bah-dilay caleemo-saarkii XASAN\nMuqdisho (Caasimada Online) – Madaxweynaha dalka Kenya, Uhuru Kenyatta oo kamid ahaa madaxda ka qeyb-gashay xafladda caleemo-saarka ee Madaxweynaha Soomaaliya ayaa si fool xun u bah-dilay Ra’iisul Wasaaraha Itoobiya, Abiy Axmed.\nUhuru Kenyatta ayaa markii uu soo galay hoolka, islamarkaana ay u istaageen madaxdii ku sugneyd goobta, gaar ahaan Ra’iisul Wasaare Abiy Axmed, Madaxweyne Ismaaciil Cumar Geelle iyo Madaxweyne Xasan Sheekh Maxamuud, ayaa waxa uu gacan qaaday kaliya Geelle iyo Xasan.\nMadaxweynaha Kenya ayaa iska indho tiray salaanta uu usoo taagay Ra’iisul Wasaaraha Itoobiya, sidoo kale waxaa salaan-qaadka Uhuru ka muquurtay Farmaajo oo kamaradaha ay qabteen isaga oo fadhiga isku celinaya kadib markii uu Uhuru is-dhaafiyay salaanta Abiy.\nIntii uu tallada dalka joogay Maxamed Cabdullaahi Farmaajo ayaa waxa uu cadow ka dhigtay Kenya, asaga oo dhinaca saaray Abiy Axmed oo xiliga ahaa walaalka koowaad ee dowladii Farmaajo.\nDhinaca kale, Uhuru oo khudbad ka jeediyay munaasibada caleemo-saarka madaxweyne Xasan ayaa sheegay inay furayaan xudduuda Soomaaliya iyo Kenya.\n“Kenya waa walaal aad ku tashan kartaan,” ayuu yiri Uhuru Kenyatta khudbadiisa uu ka jeediyay xafalada caleemo-saarka madxaxweynaha Soomaaliya, Xasan Sheekh Maxamuud.\nSi kastaba, Dowladda Soomaaliya ee xiligaan uu hogaaminayo madaxweyne Xasan Sheekh Maxamuud ayaa meesha ka saareysa siyaasadiisa kala jecleysiga ee lagu saleynayay xiriirka arrimaha dibedda.


Cabdullaahi Itoobiya oo Shaqadii Laga Joojiyay & Cabdifataax oo Digniin Kama Danbays ah la Siiyay – Rasaasa News\nCabdullaahi Itoobiya oo Shaqadii Laga Joojiyay & Cabdifataax oo Digniin Kama Danbays ah la Siiyay\nJijiga, August 17, 2014 – Wararka ka imaanaya magaalada Jigjiga waxay sheegeen in labada Madaxweyne ku xigeen ee Deegaanka Soomaalida; Cabdullaahi Itoobiya iyo CabdiFataax Maxamuud lagu eedeeyay xidhiidh in ay la leeyihiin Jabhada ONLF, kadib markay hayadaha amniga ee heer deegaan iyo hogaaminta xisbigu, kulamo dag dag ah ooy shalay galeen ku qiimeeyeen\nxidhiidh inay la leeyihiin ONLF iyo inay boro bagaan ka dhan ah dawlada deegaanka faafiyeen labadii todobaad ee u danbaysey.\nLabada Madaxweyne ku xigeen ee Cabdullaahi Ethiopia iyo Cabdifataax Maxamuud oo lagu eedeeyay inay la xidhiidhaan ONLF una gudbiyaan sirta dawlada, iyagoo u sii mara dad iyaga la shaqeeya. Sida uu noo sheegay sargaal sare oo ka qayb galay shirka security council-ka shalay oo naga codsaday inaan magiciisa qarino, waxaa Cabdulaahi Itoobiya lagu eedeeyay inuu suuqa gashaday inay dawlada dhexe madaxweyne ka dhigayso, loona soo dhigay caddayn in walaalkii iyo dad kale oo isaga ku dha dhaw laga maqlay warkaasi.\nSidoo kale ayaa Cabdulaahi Itoobiya lagu qiimeeyay xildhibaan Muxumed Balbaleyti oo ah sargaal sare oo Xafiiska Nabadgalyada gaar ahaa qaybta baasa boorka ka shaqeeya uu habeen walba saq-badhkii u yeedho una dhiibo warar been abuur ah si loogu soo qoro websiteyada ONLF. Cabdullaahi Itoobiya ayaa sida warku nagu soo gaadhay qirtay eedaymahaas, isagoo sabab ka dhigtay inuu tuhmay in xilka laga qaadayo, sidaas darteedna uu go’aansaday inuu sii qaso wuxuu qasi karo. Shirkaasi ayaa lagu go’aamiyay Cabdulaahi Itoobiya in shaqada laga joojiyo, warbixinta shirkana loo gudbiyo golaha wasiirada iyo guddiga fulinta si ay go’aan uga gaadhaan.\nDhanka kale waxaa isna shir ay isugu yimaadeen hogaaminta sare ee xisbiga lagu qiimeeyay M/weyne ku xigeenka ahna wasiirka Caafimaadka Cabdifataax inuu isna si lamid ah Cabdulaahi suuqa gashtay madaxweyne in laga dhigayo, isla markaana uu lacago badan oo uu ka dhunsaday talaalka booliyada u adeegsaday boro bogaando iyo dacaayado ka dhan ah dawlada. Cabdifataax ayaa la siiyay digniin kama danbays ah, waxaana naloo sheegay inuu shirkaasi kadib telefoonada dansaday gurigiisana aanu ka soo bixin.\nWararka xalay la isla dhex marayey magaalada Jigjiga ayaa sheegaya in Cabdi Iley iyo Maxamed Rashiid ay green-light ka soo heleen dawlada federaalka inay talaabo ku haboon ka qaataan labada Madaxweyne ku xigeen oo ay isla qaateen inay caqabad ku yihiin nidaamka dawliga ah. Cabdullaahi Itoobiya iyo Cabdifataax ayaan culays siyaasadeed ku lahayn deegaanka, ayna u muuqato inay u fashilmeen sidii M/weyne ku xigeenadii ay badaleen ee Axmad Qabyo iyo Suldaan Wali.\nMunaasabada Xuska 15-ka August oo Lagu Qabtay Dalka Yemen iyo Masuuliyiin ka Qayb Gashay\nONLF oo Kordhisay Weerrarada ay ku Qaado Ciidamada Atoobiya


”Sax ma aha in ay ciidamo ka mid noqdaan guddiyo doorasho” – Khayrre oo diidey qaabka loosoo xulay guddiyada DF & kuwa Somaliland | Hadalsame Media\nHome Wararka ”Sax ma aha in ay ciidamo ka mid noqdaan guddiyo doorasho” –...\n”Sax ma aha in ay ciidamo ka mid noqdaan guddiyo doorasho” – Khayrre oo diidey qaabka loosoo xulay guddiyada DF & kuwa Somaliland\n(Muqdisho) 10 Nof 2020 – RW hore, Xasan Cali Khayrre ayaa codkiisa ku biiriyey musharrixiinta diiddan qaabka loosoo xulay Guddiga Doorashooyinka iyo sidoo kale midka Somaliland.\nKhayrre oo war rasmi ah soo saaray ayaa yiri: ”Sidii aan uga sheegay shirarkii Golaha Wasiirrada ee 10kii May iyo 9kii July 2020ka, inta xilka aanan iska casilin ka hor, waxaa lagama maarmaan ah inay dalka ka dhacdo doorasho xor ah, xasilloon, wadar-oggal ah oo waqtigeeda ku qabsoonta.\n”Haddaba, waxa aan maanta oo taariikhdu tahay 10ka November 2020 caddaynayaa inaan ka mid ahay musharrixiintii saxiixday war-murtiyeedka ku taariikhaysan 10/11/2020 ee cinwaankiisu yahay “Mawqifka iyo Go’aanka Musharrixiinta Madaxweynenimada Soomaaliya ee ka qaybgalka doorashada 2020/21” taas oo aan walaac uga muujinnay qaabka Dowladda Federaalku u maamulayso doorashada iyo guddiyada loo qorsheeyey in ay doorashada maamulaan.\nKhayrre ayaa si gaar ah farta ugu fiiqay in aan loo baahnayn inay ciidamo ama maamul ciidan ay ku lug yeeshaan arrimaha doorashooyinka, isagoo warkan ula jeeda hay’adda Nabad Sugidda Qaranka.\n”Aniga oo aaminsan in ciidamada amnigu ay hayaan shaqo qaran oo aad muhiim u ah ayna naga mudan yihiin sharaf iyo karaamo, hadana sax ma aha inay ka mid noqdaan guddiyada madaxa bannaan ee doorashooyinka. Sidoo kale, waxaan aaminsanahay guddiga maamulaya kuraasta Gobollada Waqooyi ee Somaliland in loo maareeyo qaab wadar-oggol ah, qaddarin leh, waafaqsanna heshiiskii DFS iyo Maamul Goboleedyadu ku gaareen Muqdisho 26kii September 2020.” Ayuu kusoo af jaray warkiisa.\nPrevious articleCiidamada Itoobiya oo Tigreega ka qabsaday garoon dayuuradeed oo istaraatiji ah\nNext article”Fursad baan u jeednaa” – Kenya oo Safaraad rasmi ah ka dhisatay Muqdisho & qorsheheeda cusub


Saaxil vs Awdal: Finalka Maanta Iyo Kalmadda Xasan Waraabe-cadde\nHomeWararka MaantaSaaxil vs Awdal: Finalka Maanta Iyo Kalmadda Xasan Waraabe-cadde\nMaanta waxa la soo gebogebayn doonaa ciyaaraha Gobollada Somaliland oo muddo laba toddobaad ah ka socday garoonka Hargeysa Stadium oo kubbadda cagta ay ku ciyaarayeen siddeed gobol oo ka mid ah 14ka gobol ee Somaliland, halka garoonka Timacadde ay siddeed gobol oo kubadda kolayga ahi xalay ku kala calaf-qaadeen.\nKulanka maanta oo dhex mari doona Saaxil iyo Awdal oo isugu soo hadhay ciyaarta kama dambaysta ah markii ay ka soo kala badiyeen Daad-madheedh iyo Gabiley, ayaa ah markii koowaad ee labadan gobol ay isugu yimaaddaan marxaladdan oo kale.\nGobolka Awdal sannadkii 2007 ayuu ciyaarta ugu dambaysa ee faynalka gaadhay hase yeeshee muu calfanin, halka xulka Saaxil ay tahay markii ugu horreysay ee ay faynalka gaadhaan.\nKalmadda Xasan Waraabe-cadde\nKhabiirka ciyaaraha ee Xasan Waraabe-cadde oo la hadlay shabakadda ciyaaraha ee CADALOOL, ayaa farriin dardaaran ah u jeediyey ciyaartoyga labada gobol, taageereyaasha iyo shacabka reer Hargeysa.\nXasan waraabe-cadde waxa uu sheegay in ciyaartan ay tahay mid muhiimad gaar ah u leh labada xul gobol, ayna tahay in ciyaartoygu ay si kalsooni iyo akhlaaq leh u wada ciyaaraan, gaar ahaan in ay isku hanneeyaan guusha kooxda laga badiyaana ay ogolaato guul-darrada, maadaama laba qof oo tartamay ay mid uun guushu raacayso.\nKhabiir Xasan waxa uu usoo jeediyey taageereyaasha labada xul gobol in ay si fiican oo walaaltinimo leh isu gacan qaadaan, una muujiyaan in ay yihiin shacabkii Somaliland, kubbadduna tahay madadaalo.\nIsagoo si gaar ah ula hadlaya shacabka caasimadda Hargeysa ee martida loo yahay, waxa uu yidhi: “Reer Hargeysa waa inay si fiican usoo dhoweeyaan ciyaartoyga labada gobol, kana shaqeeyaan amniga iyagoo muujinaya bisaylkooda”\nNewcastle Oo Halis Ugu Jirta Inay Kusoo Noqon Kari Weydo Premier League, Kaddib Guul-darrooyin Iskugu Xig-xigay\n17/04/2017 Abdiwahab Ahmed\nGudoomiyaha Atletico Madrid Cerezo:- Heshiiska Griezmann Ayaa Ka Fiican Ka James Rodriguez\nAnthony Joshua vs Wladimir Klitschko – Feedhka Dunidu Sugayso Ee Caawa\n29/04/2017 Abdiwahab Ahmed


Shirkada Samsung oo soo bandhigtay taleefanka Samsung Galaxy S5 mini Duos - BAARGAAL.NET\nBaargaalTech taleefan technology\nShirkada Samsung oo soo bandhigtay taleefanka Samsung Galaxy S5 mini Duos\n✔ Admin on September 04, 2014\nMarka Hore waxaan Salaan Qiimo iyo qaayo leh u soo marinaynaa aalada internetka Dhamaan Akhristayasha Shabakada Baargaal.net gaar ahaan kuwooda Xiiseeya technoloogiyadaha Cusub ee Casriga Ah.\nSidaan horay u ballan qaadnay waxaan wadnaa Barnaamajka BAARGAALTECH oo ah barnaamij aan bulshada uga faaiidaynayno Arimaha La xiriira Technologiyada casriga ah iyo qalabka ku soo kordha waxaan kaga hadlaynaa todobaadkan mobilka Samsung Galaxy S5 mini Duos\nSamsung Galaxy S5 mini Duos wuxuu inbadan la mid yahay Galaxy s5 Mini,kaliya waxa uu kaga duwan yahay waa isagoo leh laba kaar.\ndad badan ayaa aad u jecel in ay iibsadaan taleefan labo kaarle ah.\nSamsung Galaxy S5 mini Duos waxa uu soo baxay bishii la soo dhaafay ee August 2014, wuxuuna suuqyada caalamka soo galay isla bishii August 2014.\nTalefankan waxa uu leeyahay shaashad 4.5 inch ah iyo Kayd ama Storage dhan 16 GB adigoo ku badsan kara microSD memory card gaaraya ilaa 64GB.\nSamsung Galaxy S5 mini Duos biyaha magalaan waana Water Resistance, ciida iyo boorkana magalaan oo meelaha qoyaanka ah sida roobka, Jikada, musqusha iyo meelo kalaba waad ku sitic maali kartaa adigoo ka wal walayn in biyo galaan.\nLaakiin waa hadii uu taleefanku ku dhoco biyo joogoodu yahay Hal mitir, waana in uusan ku jirin biyaha in aaan ka badnayn 30 daqiiqo.\nSidoo kale taleefankan waxa uu leeyahay Finger print sensor.\nGalaxy S5 mini Duos waxa uu ku shaqaynayaa Android 4.4.2 kitkat.\nGalaxy S5 mini Duos waxa uu leeyahay Camera gadaale oo 8 Mega Pixle ah, 3264 x 2448 pixels, waxayna leedahay Cameradaas autofocus iyo LED flash. waxay kaloo Cameradu leedahay Features-ka ay ka mid yihiin Geo-tagging, touch focus, face detection, HDR, panorama.\nBAARGAAL.NET TECHNOLOGY NEWS


Madaxweyne Farmaajo “Kobaca dhaqaalaha waxa uu ku xiran yahay Argagixisada oo laga adkaado” – WARSOOR\nMadaxweyne Farmaajo “Kobaca dhaqaalaha waxa uu ku xiran yahay Argagixisada oo laga adkaado”\nMuqdisho – (warsoor) – Madaxweynaha Jamhuuriyadda Federaalka Soomaaliya Maxamed Cabdullahi Farmaajo ayaa wareysi uu siiyay Wargeyska Sharqul Awsad, ee kasoo baxa Magaalada London, waxa uu kaga hadlay Arrimaha Soomaaliya oo ay ka mid tahay dagaallada ka dhanka Kooxaha Argagixisada.\nMadaxweynaha ayaa sheegay in iyada oo laga adkaado Kooxaha Al Shabaab iyo Daacish ay wadada u xaareyso kobaca dhaqaalaha, shaqo abuurka iyo in Dalka lagu soo dabaalo xasilooni.\nMudane Maxamed C/llahi farmaajo ayaa carabka ku dhuftay in uu dhaxlay Dal xaaladiisa, ammni, tan siyaasadeed iyo dhaqaale ay adag tahay. Isaga oo intaasi ku daray in xukuumadiisa ay ka shaqeeneyso sidii Dalka looga qaadi lahaa cunaqabateynta Hubka.\nWaxa uu sheegay in hadda ay Ciidamada Dowladda iyo Shabaab ay ka siman yihiin awoodda dhinaca Hubka, waxaana uu xusay in cunaqabateynta oo la qaado ay sahleyso dib u dhiska Ciidamada iyo qalabeyntooda.\nMadaxweynaha ayaa amaanay doorka Dowladda Sacuudiga ay ka qaadaneyso arrimaha Soomaaliya, isaga sheegay in ay ka wada hadleen ladagaalanka argagixisada, dib u dhiska Ciidamada, kaabayaasha dhaqaalaha iyo kabida Miisaaniyada Dowladda.\nSidoo kale Maxamed Cabdullahi Farmaajo ayaa ku sheegay Wareysiga, in Sacuudiga uu door weyn ka qaatay gurmadka dedeg ah ee Abaaraha ku dhuftay Soomaaliya\nMadaxweyhaha ayaa sheegay in uu u arko, Soomaaliya in ay gaartay biseyl siyaasadeed, isaga oo tusaale usoo qaatay in si nabad ah ay xilka isugu wareejiyeen isaga iyo Madaxdii kaga horeysay xilka.\nWareysigaan uu Mudane Farmaajo siiyay Wargeyska Sharqul-awsad ayaa imaanaya iyada oo Madaxweynaha ay u dhammaatay 100 Maaalin tan iyo markii uu la wareegay xilka.


Xikmadaha Dumarka - Xogside-news Xogside\nHome BARNAAMIJYADA Xikmadaha Dumarka\nXogside – Amiirka Muminiinta Cumar Ibnu Khadaab (rc) ayaa minbarka masaajidka koray wuxuuna go’aamiyey inaan meherka dumarka laga badin Afar boqol oo dirham sababtoo ah ayuu yidhi Nabigu (scw) kamuu badin meherka dumarkii uu guursaday.\nMarkuu Amiirkii ka dagay minbarkii ayey gabadh saxaabada ka mid ahayd ah oo xikmad badan ay ku tidhi; “ Amiirkii mu’miniintoow ma waxaad go’aamisay inaan meherka laga badin Karin Afar boqol oo Dirham?\nCumarna ayaa ku jawaabay “ Haa” ha sidaasi ayaan idhi. Gabadhii ayaa tidhi “ Sideebay u noqonaysaa sidaa Amiirkii mu’miniintoow, miyaanad maqal Aayada Quraanka ee Allah (sw) ku yidhi : (وآتيتم إحداهن قنطارا) (ood midkood siisaan Qindaar) Oo macnaheedu badan aad meher u siisaan oo aan xadidnayn. Cumar Ibnu Khadab (rc) ayaa markiiba u jawaabay gabadha xikmadda badan oo yidhi :” Dadka oo dhami way ka fiqihi (Fami) wanaagsan yihiin Cumar ka dibna minbarkii ayuu mar labaad koray isagoo u sheegay dadkii “ In meherka wixi ay doonaan bixiyaan “.\nPrevious articleMadaxweynaha Somaliland waxa uu xeer Madaxweyne uu ka soo saaray Mamnuucidda Ka Qayb Qaadashada Siyaasada Soomaaliya.\nNext articleFaanka Iyo Mushkuladiisa


KISMAAYO, Soomaaliya - Waxaa dib u dhac uu ku yimid Shirka Madasha Iskaashiga dowlad goboleedyada Soomaaliya, kaasoo la filayay inuu maanta ka furmo magaalada Kismaayo, ee xarunta gobolka Jubbada Hoose.\nCali Cabdi Caraale, Xoghayaha Madasha ayaa xaqiijiyay in Shirka uu furmo doono maalinta berri ah, subixii saacadu markii ay tahay 10:00 a.m. waqtiga geeska Africa.\nXoghayaha ayaa sababta dib u dhaca ku sheegay sababo farsamo iyo wafuuddii la filayay inay shalay ay dib u dhaceen, iyadoo maanta uu Kismaayo soo gaarey Madaxweynaha Koonfur Galbeed, Shariif Xasan.\nWarar ayaa sheegaya in dib u dhaca uu ka yimid dhinaca Madaxweynaha Koonfur Galbeed Shariif Xasan oo ka qayb galayey duugta Hooyada Gudoomiyaha aqalka hoose ee Barlamanka taasoo dhinaca kale uu kasoo qayb galay Ra'isal wasaare khayre.\nMadaxda maamullada ayaa si wadajir ah kulan ula qaatey Ergeyga Qaramada Midoobay ee Soomaaliya Micheal Keating oo maanta gaarey Kismaayo, isagoo ay weheliyaan xubno ka tirsan Xafiiska UNSOM.\nShirka oo ahaa mid albaabada u xiran ayaanan la ogeyn waxa uu Keating kala hadlay madaxweyniyaasha maamullada, Jubbaland, Puntland, Koonfur Galbeed, HirShabeelle iyo Puntland.\nWararka ayaa sheegaya in Keating uu ka dalbaday madaxda inay ilaaliyaan midnimada dalka, islamarkaana khilaafaadka kala dhexeeya Dowladda Federaalka ay hab wadahadal ah u maraan xalkiisa.\nSi kastaba, Shirka berri oo socon doona 3 illaa 4 maalmood ah, iyadoo diiradda lagu saari doono waxa ka dhaqan galay heshiisyo ay horay u gaareen Dowladda Federaalka iyo Maamullada Xubnaha ka ah.\nGolaha Iskaashiga Maamul Goboleedyada ayaa October 2017 lagu aas-aasay Kismaao, waxaana madashan ay hogaamiyaasha ku midoobay ku mideeyeen cudud ay kula gor-gortamaan dowladda dhexe.\nWar-murtiyeed laga soo saarey Shir ka dhacay Kismaayo\nSoomaliya 10.04.2019. 01:17


Google Nexus 5 waa casriga ah Android hore ku shaqeeya ay Android 4.4, KitKat. Waa gacan-ku oo bilaash ah la falalka cod. Mar kasta oo aad rabto in aad u soo dirto fariin, heli tilmaamaha, heli image ah iyo in ka badan, waxaad kaliya dhihi karaa "Ok, Google". Sidee haboon yahay! Haddii aad iska ilaawaan hore iPhone iyo telefoonka dhaldhalaalaan iibsaday, oo ay ku kaydsan badan oo heeso iyo playlists in Lugood, aad u badan tahay in aan la sugi karin si ay u wareejiyo si aad Nexus 5.\nCasriga badan ayaa loo isticmaali karaa ciyaartoyda music la qaadi karo sida weyn, oo ah sidii qabow Samsung Galaxy Taxanaha. Haddii aad qabto mid ka mid ah, ku odhan, Galaxy S5, waxaa jira fursad aad rabto in aad ka Lugood wareejiyo music, waxa uu u mar walba madadaalada iyo meel kasta. Laakiin miyaad taqaan sida? Maqaalkani waxa uu diiradda saarayaa aad muujinaya 3 siyaabo sahlan ku saabsan sida loo ka Lugood wareejiyo music si taxane Samsung Galaxy. Waa kuwee jidkoodu wuxuu u noqon lahaa mid aad ugu jeceshahay?\nHabka 1. Isticmaal Wondershare TunesGo si ay u gudbiyaan music Lugood in Samsung Galaxy Taxanaha\nHabka 2. Isticmaal Samsung Kies in Download Music ka Lugood in Samsung Galaxy S5 / S4 / S3 / S2 / S\nHabka 3. Raadi Lugood Media Folder iyo Copy Lugood Music in Samsung Galaxy S4 / S5 / S3 / S2 / S\nMaxaa dhacaya haddii aad doonaysid in aad playlists iyo sidoo kale music wareejiyo ka Lugood in Samsung Galaxy S3 / S5 / S4 / S2 / S? Maxaa dhacaya haddii aad doonaysid in aad ka Samsung Galaxy wareejiyo music in Lugood? Waxaan ku talinaynaa in la Lugood awood badan loox Samsung oo software kuu waco. Waa Wondershare TunesGo (Mac) ama Wondershare TunesGo (Win) waa software-ka kugu habboon. Waxay ku siisaa awood ay ku wareejiso Lugood music, playlists, filimada, Lugood U, podcasts iyo TV muujiyaa in Samsung Galaxy ee ka mid click. Waa kuwan sida ay u shaqayso. Iska akhriso on.\nTallaabada 1. qalab Connect Samsung Galaxy si Mac ama PC iyo ordi software ah. Ka dib markii loo aqoonsan yahay, waxay muujinaysaa doonistaada qalab Samsung Galaxy ilaa ay suuqa kala hoose.\nTallaabada 2. Sida caadiga ah, Lugood si toos ah u socon doonaa. Haddii aan, waxay u ordaan naftaada.\nTallaabada 3. Guji ka nidaameed tab. Sax sidoo kale maktabadda oo Dhan ama playlists soo xulay si ay u doortaan waxa aad rabto si ay u gudbiyaan. Ka dibna riix nidaameed si ay u bilaabaan kala iibsiga. Marka ay complete, audio Lugood iyo video noqon doonaa qalab Samsung.\nSamsung Kies, sameeyo Samsung, waxay maamushaa photos, music, videos oo badan oo ku saabsan taxanaha Galaxy Samsung ka computer lacag la'aan ah. Waxaa si toos ah syncs oo dhan music ka Lugood iyo dhamaan galalka kumbiyuutarka in Samsung Kies, oo markaas kuu soo gudbin karaa si taxane Samsung Galaxy. Hoos waxaa ku tutorial sahlan ku saabsan sida loo download music ka Lugood si taxane Samsung Galaxy adigoo isticmaalaya Kies. Tan iyo markii uu shaqada Windows iyo Mac version si la mid ah, halkan ayaan kaliya qaadan version Mac sida isku day ah.\nTallaabada 1. Waxaad tagtaa website-ka Samsung ay u soo bixi Samsung Kies on Mac . Ku rakib iyo waxa maamula.\nTallaabada 2. koronto ee cable USB ah in ay ku xidhmaan qalab Samsung si Mac. Marka la ogaado, qalab Samsung ayaa la soo bandhigi doonaa galeeysid bidix ee Kies.\nTallaabada 3. Ugu line ugu sareeya, guji File > Import Lugood playlists inay Library . Markaas, hoos buugga Library, guji New playlist . Dhammaan music ee Lugood waxaa jiri doona.\nTallaabada 4. Sax heeso aad doonayay oo guji Transfer in Device .\nMaxaa dhacaya haddii aad doonaysid in aad playlists iyo sidoo kale music wareejiyo ka Lugood in Samsung Galaxy S3 / S5 / S4 / S2 / S? Maxaa dhacaya haddii aad doonaysid in aad ka Samsung Galaxy wareejiyo music in Lugood? Waxaan ku talinaynaa in la Lugood awood badan loox Samsung oo software kuu waco. Waa Wondershare TunesGo (Mac) waa software-ka kugu habboon. Waxay ku siisaa awood ay ku wareejiso Lugood music, playlists, filimada, Lugood U, podcasts iyo TV muujiyaa in Samsung Galaxy ee ka mid click. Waa kuwan sida ay u shaqayso. Iska akhriso on.\nMa doonaysaa in la helo hab lagu nuqul music Lugood in qalab Samsung Galaxy aan software kasta? Waxaad isku dayi kartaa habkan haddii aad computer Windows ah leeyihiin. Hadii aad waligaa sax files Copy in Lugood warbaahinta folder markii isagoo intaa ku daray in maktabada ee Lugood, waxaad si fudud u heli karaan dhammaan music Lugood on computer Windows. Dhammaan waxa aad u baahan tahay waa in la helo folder warbaahinta.\nBy default, Lugood warbaahinta folder waxaa badbaadiyey at:\nWindows 8/7: C: \_ Users \_ username \_ My Music \_ Lugood \_\nWindows XP, C: \_ Documents iyo Settings \_ username \_ Documents My \_ My Music \_ Lugood \_\nWindows Vista: C: \_ Users \_ Music \_ username \_ Lugood \_\nTallaabada 1. Tag warbaahinta Lugood ee folder oo waxaad arki doontaa folder Music ah. Waxaa fur oo waxaad ka heli doontaa fayl badan oo la odhan jiray heesaa. Songs badbaadiyey ee fayl kuwan.\nTallaabada 2. Isku qalab Samsung Galaxy si computer Windows. Marka uu ku xiran si guul ah, tag si aad u ogaato drive dibadda adag qalab Samsung Galaxy oo la furo.\nTallaabada 3. Go back to music folder Lugood iyo nuqul ka heeso aad doonayay in qalab Samsung Galaxy.\nWaa hab si xor ah u sameeyaan Lugood in Samsung music kala iibsiga. Haddii aad leedahay dhowr songs, oo aad samayn kartaa adiga ku gaar ah. Si kastaba ha ahaatee, haddii aad leedahay boqolaal kun oo heeso, aad leedahay si aad u furtid badan oo fayl artist iyo heeso dhoofinta iyaga ka. Sidee daalin waa. Taa ka sii daran, sida Kies, ma awoodi karaa inuu wareejiyo playlists midkood.\nQaybta 4. Isbarbar dhig 3 Hababka Kor\n3. Raadi Lugood Media Folder iyo wareejiyo Samsung\nFaa'iido 1. Free;\n2. Bedelka heeso ka Lugood in qalab Samsung Galaxy; Heeso 1. Transfer, playlists iyo faylasha kale warbaahinta ka Lugood in qalab Samsung Galaxy;\n2. Bedelka Samsung Galaxy si Lugood on Mac 1 click;\n3. Nadiifi maktabadda Lugood ka hor suuqa kala iibsiga, sida in la diyaariyo ID 3 info iyo tirtirto songs nuqul; 1. Free;\n2. Ma u baahan tahay software lahayn,\n3. Bedelka heeso ka Lugood in qalab Samsung Galaxy;\nQasaarooyinka 1. ma bedeli karaa Lugood playlists in qalab Samsung Galaxy;\n2. Arrimaha Connection; 1. mushaarka; 1. ma bedeli karaa Lugood playlists in qalab Samsung Galaxy;\n2. Kaliya shaqeeyaan computer Windows;\nBest 4 iTuens Badeli kara ee Android\nTop 4 doubleTwist lagu bedelan karo\nAlternative fiican Transfer File Android\nTop 3 iSyncr lagu bedelan karo\n> Resource > Lugood > 3 Hababka si ay u gudbiyaan Music ka Lugood in Samsung Galaxy S5 / S4 / S3 / S2 / S


Sawir Run Ah..Murqaha Maxamed Salaax Ooo Dood Dhaliyey! | Xaqiiqonews\nSawir Run Ah..Murqaha Maxamed Salaax Ooo Dood Dhaliyey!\nIntii lagu guda jiray ciyaar ka tirsaneyd horyaalka Ingiriiska taasi oo shalay dhax martay kooxaha Liferbuul iyo Kiristal Baalas, Maxamed Salaax ayaa soo jiitay indhaha daawadayaasha ka dib markii uu dhaliyey gool kooxdiisa ka caawisay in ay ku guuleysto goolal sadaxleey ah, waxaase dhacday arin kale oo dadka ka yaabisay.\nDabaaldagii goosha, markii uu fanaanada iska siibay waxa ay kaamirada qabatay murqo u ek baalasha shimbaraha oo lagu arkay dhinacyada laacibka, muuqaalkaasi oo aan loogu baran in lagu arko laacibiinta kubadda cagta.\nInkastoo dadka qaar ay ka shakiyeen run ahaanshaha sawirka, hase ahaatee waxaa la xaqiijiyey in sawirka sax yahay waxaana sawirka qaaday Bowl Elis oo ka tirsan sawirqaadayaasha wakaaladda AFP, iyadoo sawirka lagu qaaday garoonka kubadda cagta ee Anfil.\nSawirka ayaa hadal heyn badan ka dhax abuuray baraha bulshada , dadka qaar ayaana Salaax ku aamanay horumarka uu ka sameeyey jir dhiskiisa.\nFaallooyinka qaar ee laga dhiibtay sawirka ayaa ah kuwa kaftan leh qof ayaa soo qoray “waxaan muruq lama dhihi karo, qof ayaa gadaal ka habsiinaya” mid kale ayaa yiri muruqan waxa uu u ekyahay giilka kalluunka, gabar ayaa tiri “waa gacmaha tababare Yoorgan Kalaab”.\nMurqaha sawirka lagu arkay waxaa cilmi ahaan loo yaqaanaa “Serratus anterior muscle” waxa uuna lafaha garabka ku xiraa feerta sideedaad ee sare.\nMuruqan ayaa ciyaaryahanada dhaxdooda looga yaqaanaa “muruqa feeryahanka ” sababtoo ah muruqan waa kan mas’uulka ka ah in garabka uu fido marka qofka uu feertamaayo.\nWaxaase wili taagan su’aal ah: muruqan ma waxa uu ka dhigan yahay isku day lagu doonaayo in lagu xoojiyo garabka Maxamed Salaax si uusan u dhicin mid la mid ah dhaawicii uu sababay daafacii Riyal Madriid Seerjiyo Raamoos ciyaartii Finalka Horyaalka Yurub sanadkii 2018.


Musuqmaasuqa Wasaarada arimaha Gudaha Puntland: Mashruuca JPLG [ Cadeymo]\nGAROWE- Agaasimaha guud ee Wasaarada arimaha Gudaha Maxamed Cali Nuur Juba, oo intii ka horeeysay October 2017 ahaan jiray Agaasimaha Waaxda Qorsheynta Wasaarada Arimaha Gudaha marna noqdey Agaasimaha Dowladaha hoose ee Wasaaradaas ayaa Hay'ada UNDP in muddo ah waxay ka aheyd dacwo kuwasoo ku eedeeynayey is-daba marin iyo xisaab celin la'aan.\nUNDP ayaa ku casuntay Agaasimaha Qorsheynta ahna u qaybsamaha UNDP barnaamijka JPLG ee Wasaarada Arimaha Gudaha u tahay udub dhexaad. Maxamed Cali Nuur Juba ayaa hay'adaan ku casuntey inuu kasoo qaybgalo shir muhiim ah oo ka dhacayey Uganda dhammaadkii sanadkii hore loogana hadlayey arrimo muhiim ah oo khuseeya Barnaamijka Horumarinta Degmooyinka, waxayna akoonkiisa Dahabshiil ugu soo shubeen 50% lacagtii habeen dhaxa, hoteelkii iyo cuntadii 10/7/2017. Mr. Juba kama soo qaybgelin shirkaas mana sheegin sababta sidoo kalena ma celin lacagtii loogu soo shubay akoonkiisa Dahabshiil.\nAfar billood kadib, November 29, 2017, Maamulaha Barnaamijka JPLG Mr. Phillip Cooper ayaa wuxuu usoo diray email Mr. Juba, kana codsaday in Qaybta Lacagaha UNDP kusoo wargeliyeen in lacagtaas aan lasoo celin siddaas darteed ka codsaday inuu soo celiyo lacagtaas. Mr. Juba kama jawaabin codsigaas ah inuu soo celiyo lacagtaas lagu shubay akoonkiisa Dahabshiil.\nDecember 6, 2017, Mr. Cooper wuxu Mr. Juba usoo diray email xusuusin ah, kana codsaday inuu soo jawaabo sida ugu dhaqsiyaha badan. Mr. Juba kama jawaabin codsigaas labaad, mana celin lacagtaas lagu shubay akoonkiisa Dahabshiil.\nDecember 10, 2017, Mr. Cooper wuxuu Mr. Juba usoo diray email adag, una sheegay inuu fahmo Qaybta Lacagta UNDP ay xaq u leedahay in lacagtaas loo soo celiyo, kaana codsanayaan inaad xaliso arintaas inta aysan xirmin akoonada sanadka. Mr. Juba kama jawaabin codsigaas saddexaad, mana celin lacagtaas lagu shubay akoonkiisa Dahabshiil.\nJanuary 31, 2018, Mr. Cooper wuxuu email afraad usoo qoray Mr. Juba, una sheegay inay nasiib xumo tahay inaan lacagtii weli lagu soo celin UNDP hadana uu kasoo laabtay fasaxii sanadka cusub. Wuxuuna ka codsaday Mr. Juba inuu qaado tallaabo deg-deg ah, soona celiyo lacagtaas. Mr. Juba kama jawaabin codsigaas afraad, mana celin lacagtaas.\nFebruary 8, 2018, Mr. Cooper wuxuu u dacwooday Wasiirka Arrimaha Gudaha, wuxuuna usoo diray email una sheegay inuu soo dhexgalo arinta Agaasimaha Guud, lana hadlo Mr. Juba inuu soo celiyo lacagtaas ay ku leedahay UNDP sida ugu dhaqsiyaha badan. Nasiib xumo, Wasiirku kama jawaabin arintaas madaama uu Agaasimaha Guud Mr. Juba ku qanciyey inay khalad tahay celinta lacagtaas, uusana celinayn lacagtaas.\nUNDP oo qayb ka ah Barnaamijka JPLG ee horumarinta degmooyinka ayaa joojisay lacagtii ay ku shubi jirtay Wasaarada Arimaha Gudaha waqti hore, madaama baaritaan ay sameeyeen ku ogaadeen in lacagtoodii la lunsaday, kana dacwoodeen wadashaqeynta Mr. Juba oo u qaabilsanaa Wasaarada Arimaha Gudaha, ayna doonayaan inay inay la shaqeeyaan Waaxda D/hoose oo ay mashaariicdoodu khuseyso, laakiin arintaasna aan la xalin.\nJuba ayaa waqtiyo badan ka codsaday, kuna cadaadiyey Wasiirada kala duwanaa ee soo maray Wasaaradda Arrimaha Gudaha inay u magacaabaan Waaxda D/hoose oo uu Agaasime ka ahaa nin odey ah oo lagu magacaabo Jaamac Xasan Xuseen, laakiin way ka diideen.\nMr. Timacadde oo Wasaarada Arimaha Gudaha la wareegay August 2017, ayaa u fuliyey Agaasimaha guud ee Wasaarada Juba doonistiisii u hirgeli weyday 10 sano, wuxuuna ka dhigay Agaasimaha Waaxda D/hoose, waxaana meesha laga saaray odaygii la shaqeyn jirey hay'ada UNDP.\nUNDP ayaa qalabeyn, tababaro iyo taageero badan siisay Wasaaradda Arrimaha Gudaha, kuwaasoo la lunsaday maanta aan waxba laga heli karin. Waxayna hakiyeen baabuur ay usoo iibin lahaayeen Wasaarada Arimaha Gudaha, iyagoo ka cabanaya macaamilka Wasaarada iyo weliba in qalabkii hore oo dhan la lunsaday, welina Waaxdii D/hoose aradan tahay.\nBilowgii October, 2017. Mr. Juba waxaa loo soo magacaabay Agaasimaha Guud ee Wasaaradda Arrimaha Gudaha. Wuxuuna olole u galay in booskii uu banneeyay ee laga maamulayey barnaamijka JPLG inuu geysto qof ay isku reer yihiin, hadhowna uu ka wareejin karo ama ku maamuli karo. Madaxweynaha Dowladda Puntland ayaa Waaxda D/hoose usoo magacaabay Mr. Maxamed Goojacade, laakiin taas waxaa ka xanaaqay Mr. Juba wuxuuna bilaabay inaan xiriirka iyo maamulka barnaamijka JPLG lagu wareejin mas'uulkaas lasoo magacaabay.\nMushruuca JPL oo hakad ku jira kana mid ah mashaariicda ugu muhiimsan ee ka socdey Puntland ayaa waxaa hareeyey musuqmaasuq madaxda sare ka yimid iyo qaar ka tirsan mas'uuliyiinta hay'adaha u qaabislan hirgalintiisa.\nMadaxweyne Gaas oo maamulka uu madaxda ka yahay noqdey nmidkii ugu musuqmaasuq badnaa abid intii Puntland dhidibada loo taagey ayaa waxaa ku soo fool leh doorashada madaxtinimada dhaceysa 2019.\nCududaar: Warsidaha Garowe Online xogtaan waxaa u soo gudbiyey dad aad uga warhaya sida loo musuqmaasuqey mashaariicdaan, kadib markaan aragney cadeymaha la socda waxaan go'aansaney in aan u soo gudbino shacabka Puntland iyo guud ahaan Soomaaliya. Ma sheegi karno arimo amniga la xiriira magacyada xubnaha warbixintaan sahley.\nWasaarada Arimaha Gudaha ayaa bilowday barnaamij loogu magac daray "Birth...


Axkaamta Ramadaanta W/Q: Sh. Cabdirisaaq Rakuub Qaybtii 29aad\nFriday May 22, 2020 - 15:40:57 in Articles by Hadhwanaag News\nHaa, Ramadaan baxday ee maxaynnu ka faa’iidnay ee waxtar inoo leh, waxqabadyadii wanaagsanaa ee aynnu la iman jirnay halkaynu ku tuurayna; salaaddii badnayd, Quraan akhriskii, duco iyo xuskii Alle me?\nMa ogtahay waxqabad la qabto ka ugu gobsan in uu yahay ka la joogteeyo sida Rasuulku ba CSW sheegay, "Camal la qabto waxa ugu khayr badan kala joogteeyo haba yaraade.”Sidaa darteed waa inaynaan noqon dad haan gunta ka daloosha dhaamiya, "Hala nooc noqonina sida tii xadhiga ay soohdo gelinka hore furfurta gelinka dambe.”Se waxqabadkii wanaagsana ee aad Ramadaanta samayn jirtay haddaad halkaa kaga hadho islaantaa Ilaahay tilmaamay uun baad la nooc noqon.\nWaa su’aalle waxqabadyada wanaagsan ee aad la sugto Ramadaanta miyaad hubta in aad Ramadaanta dambe aad gaadhi doontid?Haddaad leedahay ta dambe ayaan Quraanka intaa akhrine ma lagu sii sheegay in aad ta soo socotana aad gaadhi doontid?\nSidii aynnu ugu dedaali lahayn waxqabadyadeenna aynnu ka soo barannay bishii barakada badnayd ayeynu dhawrkan tusaale u keeni doonnaa in aynnu la nimaadno:-\n§ In aynnu ilaalino oogista salaadaha sunnayaasha ah (Rawaatibta, salaadda habeenkii).\n§ Quraanka in aynnu jadwal maalinle ah u samaysanno).\n§ Sadaqada in aad ogaato bixinteeda.\n§ La saaxiibidda dadka ehlu khayrka ah.\n§ Ku xidhnaanshaha masaajidka.\n§ In aad noqoto mid dadka wanaagga fara, xumahana ka waaniya.\n§ In aad diinta barashadeeda wakhti u samaysatid.\n§ In aad soonka sunnaha ah ku dadaashid.\nIntaa waxa aynnu ku soo afmeeri doonnaa qoraaladeenni ‘Axmaanta Soonka’. Dhammaantiin akhristayaal waxa aan marti idinka ahay in aad ila wadaagtaan wixii khalad farsamo ah, ama khalad diini ah ee maqaaladan ku jira, si kuwa dambe aynnu uga saarno.


Ogaden News Agency (ONA) – Gudoomiye Kuxigeenka ONLF oo shir hada si live ah u socda u qabanaya jaaliyada Norway+Daawo Video\nGudoomiye Kuxigeenka ONLF oo shir hada si live ah u socda u qabanaya jaaliyada Norway+Daawo Video\nGudoomiye kuxigeenka ONLF Dr.Maxamed Ismaaciil Cumar oo socdaal shaqo ku jooga wadanka Norway ayaa shir u qabtay jaaliyada Ogadenya ee wadanka Norway,shirkan oo saacadan socda ayaa waxaa kasoo qayb galay qaybaha kala duwan ee bulshada ee ku dhaqan wadankaasi Norway.\nShirka oo si live ah u socda wakaalada wararka Ogadenya(ONA) ay si toos ah u tabinayso ayaa waxaa weli socda soo jeedinta warbixinaha hogaamada iyo ha,yadaha jaaliyada Norway,waxaa shirka xaadir ku ah gudoomiye kuxigeenka ONLF iyo xildhibaano kamid ah golaha dhexe ee jwxo.\nGudoomiyaha Jaaliyadda Ogadenya ee Norway Mudane Khaliif ayaa madasha shirka kasoo jeediyey warbixin taabanaysay waxqabadka jaaliyada iyo sida firfircoon ee ay jaaliyadu uga howl gasho wadankaas iyo hay,adahiisa kala duwan.\nGudoomiye kuxigeenka ONLF Dr.Maxamed Ismaaciil ayaan weli la gaadhin khudbadiisa iyadoo ay hogaamada iyo cuqaashu weli wadaan warbixinaha waxaana la filayaa in daqiiqadaha inagusoo aadan uu gudoomiye kuxigeenka la wareegi doono Microphone ka si uu jaaliyadda usiiyo warbixinihii u dambeeyey ee Ogadenya iyo xaalada halgankaba.\nDr.Maxamed Ismaaciil Cumar ayaa mudooyinkan kujira socdaal shaqo uu ku kormeerayo jaaliyadaha Ogadenya iyo ururada hoos taga jaaliyadaha ee qaarada yurub wuxuuna socdaalkiisa shaqo ka bilaabay wadanka Sweden halkaas oo uu kaga qayb galay shirweynihii ururka OYSU ee qaarada yurub wuxuuna uga sii gudbay wadanka Norway oo uu saacadan shir ku qabanayo.\nShirkaas iyo warbixnnahiisa kala soco ONA


Ha I Dhaafin! WQ: Abdishukri Haybe | Laashin iyo Hal-abuur\nHa I Dhaafin! WQ: Abdishukri Haybe\nAnnigu ma aaminsani aragtida Federalism-ka waxaana u aqaana fadaraynta Soomaalida, mase xaqirsani dalkii inuu maanta ka jiro maamulo habkaas ku dhisan oo waxtar sidaas ubadan yaynaba lahaaninee maanta deeggaanada ayka arrimiyaan nabaddi ka jirto, haddayna colaaddi jirina caqligii wax lagu garan lahaa wuu iman. Mana xaqiri karo jiritaankooda oo waxaan aaminsanahay iyo waxa taagan waa kala cayn.\nDeeggaan gaar ah ima xigo, markastase meesha aanku sugnahay ayaa lama huraan ii ah wanaajinteeda iyo qurxinteeda inta aan bulshadaas wax la qaban karan waan samayn. Intaan xumaan iyo colaad ka hortagi karana naf huridba ha noqotee waan samayn. Farqiga Kala duwanaanshaha qabiil iyo deegaanka dhib uma arko oo nolosha waa u muhiim kolba meesha aan nabad ka helayo ayaana gurigayga ah. Tusaalle annigu waxaan kudhashay meel la yidhaahdo. Maraacaato oo 33km u jirta magaalada Qabridahare, halka walaalladay iga waaweyni ku dhasheen magaalada Beledweyne gaar ahaan xaafadda Buundoweyn oo reerkayagu markii hore degganaa, haddana qoyskaygu waxuu degganyahay Dhoobleey oo gurigoodii ah.\nTaasi waxay ka turjumaysaa sida aanan ulahayn deegaan ii gaar ah anniga, oo maanta haddaan dhaho meeshaan kudhashay anniga iyo inta igula dhalatay ayaa leh; walaalladay ayaan markaba foggaysanayaa. Kismaayada maanta aan joogana waa magaalo Soomaaliyeed qofna kama xigo qofna igama xigo, muhiim iima ahan ninka xilka ka qaban kara iyo kaan ka qaban karin, waayo aragtida aan aaminsanahay ayaa kasoo horjeedda maanta dhulka Soomaaliyeed habka ay maamulada u samaystaan, kamana dhigno inaan waallahay’e waxaan kasoo horjeedda qabiil kaste iyo deegaan samaysigiisa uu dowladda isu arko.\nWaan yeelan karaa qadiyad lama taabtaan ah, waana u muhiim jiritaanka qofka bini’aadamka ah, iyo aragti aan si adag u aaminsanaan karo, walaalkayga iga aragti duwana waxaan u aqbalayaa sida aan u aqbalay nidaamka Federaalka jiritaankiisa ee maraba lagama yaabo inaan isaga aragti ku colaadiyo.\nkeliya saddex arrimood ayaan aaminsanahay Soomaalida maanta sii kala fogaanaysa in dowlad loogu samayn karo, saddexdaas arrimood midba midka kale ayuu ku sidkanyahay oo haddii la waayo kan kale ma jiraayo.\nCudud, Caddaalad iyo Wacyi.\nDhismaha cududda ayaan ka hormarinaynaa cadaaladda sababtoo ah cadaaladdu baryo iyo qancin reereed kuma imanayso, ee waa inay jirto cabsi cududeed oo cadli ah dadka u maamulaysa, qofna aan u turayn markuu sharciga ku xadgudbo, qofna aanku tumanayn markuu dulmanaha yahay. ciidanka awaamiirta caddaaladda fulinaya qudhoodu tabar iyo taag yeelan maayaan haddaan jirin hab cadli ah oo loo maamulayo Taliye iyo Dablena ay simanyahiin marka ay yimaadaan garsoorka.\nHaddaba labadaasi marka ay istaagaan dadka la maamulayo garaadkoodu intee le’egyahay.? waa in ay jirtaa wacyi bulsheed oo dowladdu bulshada ayku tusinayso hab wax garasho toobboon, si dhimrin lehna bulshada looga dhaadhiciyo aragtida dowladda ee mustaqbalka, iyo halka loo socdo. Shacabku waxay xaq uleeyahiin markaas inay ogaadaan Caqabahada inay horumaraan hor taagan dowladduna waxaa waajib ku ah, bulshadeeda meesha ayku wado iyo waxa hortaagan inay farta ka saarto. halkaas waxaa ka dhalanaya dad aan kala sareynin oo siman, dad u gaajooda una dhibtooda aragtida mustaqbalkooda, dad aan jiifan oo ku hammiya ka midho dhalinta yoolasha nolosha uga yaala.\nWQ: Abdishukri Haybe


La Liga oo ugu dambeyn soo kordhinaya VAR kaddib goolkii laga diiday Messi – Gool FM\n(Spain) 28 Nof 2017. Madaxwaynaha La Liga Javier Tebas ayaa rajeynaya inuu xilli ciyaareedka soo socda soo kordhiyo (VAR) muuqaalka caawiya garsooraha si looga fogaado in la ansixin waaye goolasha sida midkii Messi oo kale.\nLaacibka reer Argentina ayaa gool cad laga diiday ciyaartii ay Barcelona axadii bar baraha 1-1 la gashay Valencia horyaalka La Liga.\nKubbada ayaa si loo wada jeedo dhaaftay diilinta goolka, balse garsoorayaasha ayaa isku raacay inaysan gool ahayn.\nTebas ayaa sheegay inuu rajeynayo in mustaqbalka dhow laga fogaado inay soo laabato howshan oo kale isagoo soo kordhinaya VAR.\n“Goolka waxaa laga arkay Spain oo idil iyo dhammaan daafaha caalamka.” Madaxwaynaha ayaa sidaa yiri.\n“Haddii aan iraahdo gool ma ahayn waxaad ii sheegeysaan inaan indhoole ahay, wuxuu ahaa gool wax kalena ma jiraan waxaan rajeynaynaa in xilli ciyaareedka xiga innagoo kaashaneyna VAR aan xalin karno arrimahan.\n“Waxaan ka shaqeynaynaa inaan VAR heysano kal ciyaareedka soo socda.”.


Shan Qof Oo Dil Loogu Xukumay Dilkii Wariye Jamal Khaashuqji – somalilandtoday.com\nShan Qof Oo Dil Loogu Xukumay Dilkii Wariye Jamal Khaashuqji\n(SLT-Riyadh)-Shan qof ayaa dil loogu xukumay dilkii weriye Jamal Khaashuqji, hase yeeshee labadii qof ee ugu sarreeyey dadkii loo baadhayey dilkan ayaa dambi lagu waayey, waxaa sidaas Isniinta sheegay dacwad-oogaha guud ee Sacuudi Carabiya.\nIllaa iyo hadda lama helin hadhaadiga jidhkiisa.\n“Waxaan ogaanay in dilka Khaashuqji uusan ahayn mid horey loo sii qorsheeyey” waxaa sidaas yidhi ku-xigeenka dacwad-oogaha guud ee Sacuudiga, Shalaan al-Shalaan oo shir jaraa’id qabtay.\n“Si kastaba, Qahtani ayaa baaritaan lagu sameeyey balse dacwado laguma soo oogin sababo la xidhiidha caddeymo ku filan oo loo waayey. Sidoo kale, Assiri ayaa la baaray laguna soo oogay dacwado, balse dambiga lagu waayey, kadib markii isna caddeymo lagu waayey” waxaa sidaas lagu yidhi bayaan kasoo baxay dacwad-oogaha.


Sawirro: Iran iyo Azerbaijan oo dagaal uu ka dhex-qarxi rabo - Maxay isku hayaan? - Caasimada Online\nHome Warar Sawirro: Iran iyo Azerbaijan oo dagaal uu ka dhex-qarxi rabo – Maxay...\nSawirro: Iran iyo Azerbaijan oo dagaal uu ka dhex-qarxi rabo – Maxay isku hayaan?\nTehran (Caasimada Online) – Iran ayaa Jimcihii dhoolatus milateri ka billowday meel u dhow xadka ay la wadaagto Azerbaijan, iyadoo xiisadda u dhaxaysa labada dal ee dariska ah ay ka dhalatay arrimo ay ka mid yihiin xiriirka ay Azerbaijan la leedahay Israel oo ah cadowga soo jireenka ah ee Tehran.\nWarbaahinta dowladda Iran ayaa sheegtay in dhoolatusyada ay ka qeyb qaateen cutubyada gaashaaman iyo madaafiicda, iyo sidoo kale diyaaradaha aan duuliyaha lahayn iyo helikobtarrada. Waxay ka bilaabeen meel u dhow isgoysyada Poldasht iyo Jolfa ee xuduuda Azerbaijan.\nIran ayaa muddo dheer dhaleeceynaysay xiriirka milatari ee Azerbaijan ay la leedahay Israel, iyadoo si weyn uga soo horjeeday kala iibsiga hubka ee labada dhinac.\nTehran ayaa sidoo kale ka digtoonayd dadka wadaniyiinta ah ee ku nool Turkiga iyo Azerbaijan oo ku dhiirrigelinaya damacyada gooni-u-goosadka dadka Azeri ee laga tirada badan yahay ee ku nool Iran.\nKa dib markii Madaxweynaha Azerbaijan Ilham Aliyev uu sheegay in ay wax lala yaabo tahay Dhoolatuska ay Iran qabaneyso, Wasiirka Arrimaha Dibedda ee Iran Hossein Amirabdollahian ayaa Khamiistii sheegay in qabashada dhoolatuska milatari ee gudaha dhulkeeda ay qeyb ka tahay madaxbanaanideeda qaran.\nIsagoo tixraacaya joogitaanka Israa’iil ee xuduudaha Iran, Amirabdollahian ayaa u sheegay safiirka cusub ee Azeri: “Iran uma dulqaadanayso dhaqdhaqaaqa nidaamka Sahyuuniyadda ee ka dhanka ah amniga qaranka waxayna qaadi doontaa tallaabo kasta oo lagama maarmaan ah.”\nSida laga soo xigtay Machadka Cilmi-baarista Nabadda ee Stockholm (SIPRI), Israel waxay Azerbaijan siisay ilaa $825 milyan oo hub ah intii u dhexeysay 2006 iyo 2019.\nDhanka kale, Iran ayaa Jimcihii cambaareysay booqashadii wasiirka arrimaha dibadda ee Israa’iil uu ku tagay Baxreyn si uu u xuso xiriirkii la sameeyay, isagoo sheegay in safarkaasi uu raad ku reebay hoggaamiyeyaasha dalalka Khaliijka Carabta oo “aan la tirtiri doonin”.


Akshay Kumar, Ajay Devgn Iyo Hritik Roshan Oo Fasax La Gelaya Qoysaskooda & Dalalka Ay Dalxiiska U Aadayaan - Hablaha Media Network\nAkshay Kumar, Ajay Devgn Iyo Hritik Roshan Oo Fasax La Gelaya Qoysaskooda & Dalalka Ay Dalxiiska U Aadayaan\nHMN:- Waxaa la gaaray xilligii ay inta badan fasaxa geli jireen jillaayaasha caanka ah ee Bollywood, qoysaskooda ayeyna la qataan waqtiyadaan oo kale iyagoo dalxiis la aada, sababtoo ah waxay doonayaan inay waqti lasoo qaataan inta lagu jiro fasaxa Ciidda Kirishtaanka iyo Sannadka Cusub 2017ka.\nLiiska atooreyaasha Bollywood ee durba dalxiiska u waday qoyskooda waxaa ugu horreeya Akshay Kumar kaasoo xaaskiisa Twinkle Khanna iyo caruurtiisa Aarav iyo Nitara dalxiis ugu waday dalka South Africa. Waxaana xusid mudan inuu Akky jecel yahay cimilada South Africa iyadoo la xusuusto inuu kusoo qaatay fasixiisii Ciidda Diwali.\nHrithik Roshan ayaa wuxuu isna caruurtiisa Hrehaan, oo 10 sanno jir ah, iyo Hridhaan, oo 8 sanno jir ah, u kexeeyey dalxiis, si ay ugu soo dabaaldegaan Ciidda Kirishtaanka waxayna muujiyeen sida ay u jecel yihiin isboortiga iyagoo aaday gobolka Swiss Alps ee dalka Switzerland.\n42 sanno jirkaan ayaa waxaa lagu garanayaa inuu markasta qorshe u dejiyo safarrada caruurtiisa, waxaana lagu soo waramayaa inuu fasax ka qaadan doono xayeysiinta uu u sameynayo filimkiisa Kaabil illaa 2da bisha January si uu waqti ula soo qaato wiilashiisa.\nDhanka kale, Ajay Devgan oo haatan ku sugan Jodhpur halkaasoo uu ku duubayo filimkiisa Baadshaho ayaa wuxuu 22ka bishaan December u duuli doonaa Queen City oo North Carolina ah dalka Mareykanka, isagoo wadi doona xaaskiisa Kajol, gabadhooda Nysa iyo wiilkooda Yug… Illaa 2da January ayuuna fasaxaas ku maqnaan doonaa.\nUgu dambeyntiina, Tusshar Kapoor ayaa wiilkiisa jira lixda bilood ee lagu magacaabo Laksshya wuxuu dalxiis u geyn doonaa Dubai, waxaana halkaas u raaxi doona hooyadiis Shobha iyo asxaab ay isku dhow yihiin.


Akhristeyaal waxaynu halkii ka soo ambo qaadaynaa sheekooyinkeenii Taxanaha ahaa ee Ma ila socotaan?\nSheekadda Maanta waxaynu ku soo qaadanynaa qiso dhex martay Nabi Ibraahim iyo Inankiisii Ismaaciil,taasoo ah qiso aad u cajiib badan oo aynu wax badan ka dhuuxi doono.\nHadaba sheekadu waxay ku bilaabmaysaa sidan:\nNabiyullaahi Ibraahim NNKH ayaa Maalin maalmaha ka mid ah Booqday Guriga Nabi ismaaciil oo ahaa wiilkiisii. dabadeed wuxuu guriga kula kulmay Gabadhii Inankiisa ee uu sodoga u ahaa oo aanu horay u arag.\nMarkii uu salaamay kaddib, waxa uu ka waraystay axwaashooda guud iyo tan gaar ahaaneed ee qoyska, isagoo waydiiyay meesha uu ku maqanyahay Ismaaciil.\nGabadhii way u warantay oo waxay u sheegtay inay Duruufo adag oo xaga nolosha ah ku jiraan oo uu Saygeedu waa Nabi Ismaaciil Nabad-gelyo iyo naxariisi korkiisa ha ahaatee aanu waxba ugu jilnayn la tacaalida xaaladaha qoysku jiro. “wuu sii socdaa waanu soo socdaa waxna ma soo kordhinayo, iminkana wuu maqanyahay meel uu jirona garan mayno”ayay ku tidhi.\nIntaas markay u sheegtay ayuu Nabi Ibraahim NNKH ku yidhi markuu yimaado waxaad ku tidhaahdaa Catabadda ama Xatabada Guriga bedel.\nIsmaaciil ayaa markii uu yimi ay u warantay Gabadhiisii oo ay ku tidhi ninbaa ii yimi oo markii aanu iswaraysanay wuxuu igu yidhi “waxaad ku tidhaahdaa Ninkaagu marka uu yimaado, Xatabada Guriga bedel”!.\nIsmaaciil ayaa u jawaabay oo ku yidhi “ninkaasi wuxuu ahaa Aabay, waxaanu igu yidhi Gabadhaada Fur!. “ laga bilaabo saacadanaa waad furantahay!”.\nSidii ayaanu ku furay Xaaskiisii.\nMuddo markay ka soo wareegtay, ayaa hadana Nabi Ibraahim Maalin kale soo maray Gurigii Ismaaciil, iyadoo Gabadh kale oo uu Guursaday joogto, isna uu maqanyahay.\nKaddib sidii maantii hore si la mid ah ayuu u waraystay Gabadhii kale ee uu guursaday, isagoo aan Ibraahim isu sheegin.\nGabadhii ayaa warantay oo u sheegtay inay nimco iyo nolol wanaagsan ku jiraan, isla markaana wax dhibaato ah oo ay qabaan jirin, waanay soo dhaweysay, halka gabadhii hore ay daro kala hortagtay.\nMarkay u warantay ayaa Nabi Ibraahim NNKH waxa uu ku yidhi gabadhii “markuu yimaado, waxaad ku tidhaahdaa Xatamada Gurigaa adkayso”.\nSidii ayay ugu sheegtay Gabadhii Ismaaciil markuu yimi, waxaanay ku tidhi “Ninbaa ii yimi ku doonayay, dabadeed wuu tegay oo wuxuu yidhi waxaad ku tidhaahdaa Xatabadda Gurigaaga adkeyso”.\nIsmaaciil ayaa u Jawaabay Xaaskiisii oo ku yidhi “wuxuu ahaa Aabbahay, waxaannu igu yidhi Xaaskaaga ilaali oo ha furin ee ku faro adayg”!.\nSidii ayaanu yeelay oo muu furin gabadhiisii labaad, tii horena wuxuu ku furay dayradii ay kala hortagtay Sodogeed oo uu aad uga xumaaday.\nhalkaa waxaynu ku xasuusanaynaa Murtida Soomaaliyeed ee odhanaysa:- “ haka dayrin waligaa noloshaad la deris tahay, ha u doobyin abidkaa mid kaloo ku dayasho ah”\nMa ila socotaa…\nQore: Boqor Faysal Cismaan Faarax\nPrevious: Wasiir Koore: “Xuduudka Somaliland iyo Soomaaliya waxa sameeyey Aabbahay”\nNext: Wasiirro ka socda Somaliland oo booqday Tuka-raq


Danyartiyo Wadhatada Waayaha Ku Gadaaman\n(Hadhwanaagnews) Tuesday, February 12, 2019 08:16:03\nDantaa soo wada saartay waxaad ka garataa dushooda diifta ka muuqataa maxaa Himiladii ay lahaayen hagaasisay\nummad adagi waxay ka soo baxdaa bulsho is xaal og soona martay duruufo adag balse maalinba maalinta ka denbaysa u sii dhawaanaya hanashada guusha una dulqaadanaya duruufaha ku xeeran.\nHaddaba dalkeena somaliland oo Marag madoona in bulshadu soo rafaaday una badan tahay danyar noloshu siyaabo badan u soo bara saartay oo ah BARAKACAYAAL WAAYAYSAN sida qaar dantu soo dibad saartay oo waligoodba magaalo joog ahaa iyo qaar abaarihii soo barasaareen iyo qaar dagaaladii dalka ka dhacay noloshoodi iyo hab dhaqankay u noolaayen sirgacday.\nDadkaas oo Hal u jeedo leh Dantuna midaysay balse ulanaya in waagii baryaaba waayo lehe\nay halgankaa noloshu u keeni doono isbadel dhaqaale oo\nay gacantooda ku keenen ayaa iskugu yimid faras magaalaha magaalooyinka somaliland, timide maxaa kula taaga ama tamarin ah? Waa hooyo suuqa tamaandho dhigatay iyo aabo kaariyoone alaab dul dhigay iyo wiil dhalin yaro ah oo isna maryo hudhaydh ah dhulka dhigay, gabadh da'yar oo shaah karinaysa. Dantaa soo wada saartay waxaad ka garataa dushooda diifta ka muuqataa maxaa Himiladii ay lahaayen hagaasisay\n1. Waa arrin mucjiso iyo layaab ku noqotay waxa laga kireeyaa meeshaa ay ku haystaan alaabahaa aan soo sheegay. Mararka qaar cagafta ayaa qaada iyagoo cashuur laga qaado.\n2. waxa jira meherada habeenkii markay rawaxaan waxa laga qaadaa lacago lagu ilaaliyo oo waxa jira gaadh ama waardiye habeenkii ilaaliya.\n3. waxa haysta tuugo u sii gala jidka ama dhexda xilliga ay soo rawaxaan kana faro maroojiya quutal daruurigii ay soo shaqaysteen. Jugtaa gaadhaysa iyo waayaha ku xeerani waxay meesha ka saarayaan adkaysiga kartidii ay u lahaayen inay si wadaan halgankaa, dedaalkaa oo keeni lahaa in isbadel wacani dhaco kaas oo laga dareemi lahaa kor u kac ku yimaada tayada bulshada u badan danyarta ee la kacaa ku faysa.\nHaddaba si cadaadiskaa looga qaado waxa wacan in laga hortago\n1. dadka dhismayaasha leh ama kireystay ee hortooda danyarta ka kireynaya\n2. in la sugo amaanka suuqyada iyo faras magaalaha habeenkii marka dadku ka rawaxaan\n3. in la xoojiyo waayaha aniga ee roondada ah si looga hortago tuugta hooyooyinka daalan dhexda u gala siiba xilliyada ay qorsheytaan tuugtu oo ah xilliyada suuqa laga soo baxo.\nHaddi intaa la sameeyo waxa dhici karta in sadex culeys ka dhaco oo kala ah\n1. kiro wajahadeed\n2. lacagta laga qaado si loo ilaaliyo oo waliba dad aan ahayn boolisku qaataan\n3. cabsida iyo Walbahaarka ka haysta tuugta dhul jiifka ah.\nQalinkii Qoraa: Maxamed Cabdiqaadir Colhaye


Dalalka Naadiga Paris oo Somalia ka cafinaya deyn gaareysa 1.4 bilyan oo dollar | Xaysimo\nHome War Dalalka Naadiga Paris oo Somalia ka cafinaya deyn gaareysa 1.4 bilyan oo...\nDalalka Naadiga Paris oo Somalia ka cafinaya deyn gaareysa 1.4 bilyan oo dollar\nDalalka deynta bixiya ee la isku yiraah Paris Club (Naadiga Paris) ayaa Talaadadii isku raacay inay Sooomaaliya ka cafiyaan 1.4 bilyan oo dollar oo ka mid ah lacagta lagu leeyahay oo gaareysa 5.2 bilyan oo dollar.\nGo’aankan, oo sidoo kale dib loogu habeynayo deynta lagu leeyahay Soomaaliya, ayaa waxaa uu la macno yahay in dalalkan ay nasakhayaan 67% deynta ay ku leeyihiin Soomaaliya. Go’aanka ayaa yimid kadib wada-xaajood sagaal saac socday oo ay ku yeesheen video.\n“Soomaaliya waxaa la filayaa inay marxaladda Completion Point gaarto 31-ka March 2023 ama ka hor, markaas oo ay heli doonto in laga cafiyo deynta harsan, ayada oo ka faa’iideysaneysa barnaamijka HIPC ee dalalka ay saaran tahay deyn ka tan weyn,” ayaa lagu yiri bayaan kasoo baxay Naadiga Paris.\nWasiirka maaliyadda Soomaaliya Cabdiraxmaan Ducaale Beyle ayaa go’aanka ku qeexay tallaabo weyn oo ay horey u qaadday Soomaaliya.\n“Waxaan Naadiga Paris la yeelanay wada-hadallo miro-dhal ah, waxaana soo dhoweeneynaa taageerada ay Soomaaliya uga cafinayaan tiro la taaban karo oo ka mid ah deynta ay ku leeyihiin,” ayuu Beyle u sheegay wakaaladda wararka Reuters.\nWaxa uu sheegay in dowladda Soomaaliya ay wada-hadallo gooni ah mid mid ula yeelan doonta dalalka Naadiga Paris, si loo soo geba-gebeeyo hanaanka deyn-cafinta.\nBeyle ayaa ballan-qaaday in dowladdiisa ay sii wadi doonto is-beddelada dhaqaale ee ay qaaday lixdii sano ee tegay, si ay ugu guuleysato deyn-cafin buuxda.\nSarkaal ka tirsan hay’adda lacagta adduunka ee IMF ayaa sheegay in deyn-bixiyeyaal kale la filayo inay Soomaaliya u ballan-qaadaan deyn-cafin, taasi oo Soomaaliya u suurta-gelineyso in laga cafiyo 100% deynta lagu leeyahay muddo saddex sano gudahood ah, haddii ay dhameystirto marxaladda labaad ee shuruudda deyn cafinta, ee loo yaqaan Completion Point.\nIMF iyo Bankiga Adduunka ayaa toddobaadkii tegay sheegay in Soomaaliya ay soo geb-gebeysay marxaladda koowaad ee deynta cafinta oo loo yaqaan Decision Point.\nNaadiga Paris, ayaa waxaa ku jira dalal ay ka mid yihiin UK, Mareykanka iyo Norway.


Bil 31 - Kitaabka Quduuska [Somali Bible 2008]\nWuxuu maqlay hadalkii Laabaan wiilashiisii, iyagoo leh, Yacquub baa wixii aabbeheen oo dhan wada qaatay, oo xoolahan oo dhan wuxuu ku helay wixii aabbeheen.\nYacquubna wuxuu fiiriyey wejigii Laabaan, oo wuxuu arkay inuusan sidii hore u ahayn.\nRabbiguna wuxuu Yacquub ku yidhi, Ku noqo dalkii aabbahaa iyo xigaalkaaga, oo anna waan kula jiri doonaa.\nYacquubna wuxuu u cid diray oo u yeedhay Raaxeel iyo Lee'ah inay yimaadaan berrinkii adhigiisu joogay,\noo wuxuu iyagii ku yidhi, Waxaan arkay wejigii aabbihiin inuusan sidii hore ii ahayn, laakiinse Ilaaha aabbahay baa ila jiray.\nIdinkuna waad og tihiin inaan aabbihiin xooggayga oo dhan ugu adeegay.\nLaakiin aabbihiin wuu i khiyaaneeyey, oo toban goor buu mushahaaradaydii beddelay; Ilaahse uma oggolaan inuu wax i yeelo.\nHadduu yidhi, Kuwa dhibicyada lahu waxay noqon doonaan mushahaaradaada, adhiga oo dhammu wax dhibicyo leh bay dhaleen; hadduu yidhina, Kuwa xariijimaha lahu waxay noqon doonaan mushahaaradaada, adhiga oo dhammu wax xariijimo leh bay dhaleen.\nSidaasaa Ilaah aabbihiin xoolihiisii uga qaaday, oo uu aniga ii siiyey.\nWakhtigii adhigii rimay ayaan indhahayga kor u taagay, oo aan riyo ku arkay orgidii adhiga ku boodday inay wada lahaayeen xariijimo, iyo dhibicyo iyo barbaro.\nMalaa'igtii Ilaahna waxay igu tidhi intaan riyoonayay, Yacquubow. Oo anna waxaan idhi, Waa i kan.\nOo waxay tidhi, Haatan indhahaaga kor u taag, oo arag, orgida adhiga ku boodda oo dhammu waxay wada leeyihiin xariijimo iyo dhibicyo iyo barbaro, maxaa yeelay, waxaan wada arkay waxa Laabaan kugu sameeyo oo dhan.\nWaxaan ahay Ilaaha Beytel, meeshii aad tiirka ku subagtay, oo aad nidarka iigu nidartay. Haddaba kac, oo dalkan ka bax, oo ku noqo dalkii aad ku dhalatay.\nMarkaasay Raaxeel iyo Lee'ah u jawaabeen isagii oo ku yidhaahdeen, Weli ma qayb baa guriga aabbahayo noogu hadhay amase dhaxal?\nMiyaannan xaggiisa ka xisaabnayn shisheeye? Waayo, wuu na iibiyey, oo weliba lacagtayadiina wuu cunay.\nWaayo, kulli maalkii Ilaah ka qaaday aabbahayo waxaa leh annaga iyo carruurtayada; haddaba yeel wixii Ilaah kugu yidhi.\nMarkaasuu Yacquub kacay, carruurtiisii iyo naagihiisiina wuxuu fuushiiyey awrtii;\nwuuna la tegey xoolihiisii oo dhan, iyo alaabadii uu urursaday, kuwaas oo ahaa xoolihii uu helay, oo uu ku ururiyey Fadan Araam, inuu tago xaggii aabbihiis Isxaaq iyo ilaa dalkii Kancaan.\nLaabaanna wuxuu ku maqnaa inuu idihiisa dhogorta ka soo xiirto; kolkaasay Raaxeel xadday sanamyadii aabbeheed lahaa.\nMarkaasaa Yacquub si qarsoon uga tegey Laabaankii reer Suuriya oo aan ogayn, umana uu sheegin inuu cararayo.\nOo sidaasuu ula cararay wixii uu haystay oo dhan, oo intuu kacay, ayuu webigii ka gudbay, oo wejigiisii ku toosiyey buurtii Gilecaad.\nMaalintii saddexaad baa Laabaan loo sheegay in Yacquub cararay.\nMarkaasuu walaalihiis kaxaystay, oo wuxuu raacdaynayay toddoba maalinsocod, wuxuuna ku gaadhay buurtii Gilecaad.\nMarkaasaa Ilaah riyo habeennimo ugu yimid Laabaankii reer Suuriya, oo ku yidhi, Iska jir oo Yacquub xumaan iyo wanaag toona ha kula hadlin.\nLaabaanna wuu soo gaadhay Yacquub. Haddaba Yacquub teendhadiisii wuxuu ka dhistay buurta; Laabaanna walaalihiis buu kala dhistay buurtii Gilecaad.\nLaabaanna wuxuu Yacquub ku yidhi, Waa maxay waxan aad samaysay, oo maxaad si qarsoon iiga soo tagtay anoo aan ogayn, oo aad gabdhahayga ula soo carartay sidii iyagoo ah maxaabiis seef lagu soo dhacay?\nMaxaad qarsoodiga ugu soo carartay, oo aad si qarsoon iiga soo tagtay? Oo maxaad iigu sheegi weyday, si aan kuugu soo ambabbixiyo rayrayn iyo gabayo iyo daf iyo kataarad?\nOo maxaad iigu oggolaan weyday inaan dhunkado wiilashayda iyo gabdhahayga? De taas nacasnimaad u yeeshay.\nDe xoog aan wax kugu yeelo waan leeyahay, laakiinse Ilaaha aabbahaa baa xalay ila hadlay, oo wuxuu igu yidhi, Iska jir oo Yacquub ha kula hadlin xumaan iyo wanaag toona.\nOo haatan waad tagtay, maxaa yeelay, aad baad ugu hilowday gurigii aabbahaa, laakiinse maxaad ilaahyadayda iiga soo xadday?\nYacquubna waa u jawaabay oo wuxuu Laabaan ku yidhi, Maxaa yeelay, waan cabsaday; waayo, waxaan is-idhi, Wuu kaa xoogi doonaa gabdhihiisa.\nQofkii aad ilaahyadaadii ka hesho waa inuusan noolaan. Walaalahayo hortooda ku fiiri wixii aan kaa haysto, oo iska qaado. Waayo, Yacquub ma uu ogayn inay Raaxeel soo xadday.\nLaabaanna wuxuu galay teendhadii Yacquub, iyo teendhadii Lee'ah, iyo teendhadii labada addoommood, laakiinse ma uu helin. Oo intuu ka baxay teendhadii Lee'ah ayuu galay teendhadii Raaxeel.\nRaaxeelna way qaadday sanamyadii, oo waxay gelisay heeryadii awrta, wayna ku fadhiisatay. Laabaanna wuu ka wada baadhay teendhadii oo dhan, mana uu helin.\nOo waxay aabbeheed ku tidhi, Sayidkaygiiyow, ha u cadhoon inaanan istaagi karin, waayo, caadadii dumarku heli jiray baan qabaa. Isna wuu baadhay, laakiinse sanamyadii ma uu helin.\nYacquubna wuu cadhooday, oo Laabaan wuu la murmay; Yacquubna wuu u jawaabay oo wuxuu Laabaan ku yidhi, Waa maxay xadgudubkaygu? Waa maxay dembigayga aad aawadiis aad iigu soo raacdaysatay?\nWaxaad baadhay alaabtayda oo dhan, ee maxaad ka heshay oo ah alaabtii gurigaaga? Halkan soo hor dhig walaalahayga iyo walaalahaaga, inay labadeenna inoo kala gar naqaan.\nLabaatan sannadood baan kula joogay; laxahaaga iyo riyahaaguna dhicis ma dhalin, wananka idahaagiina ma aan cunin.\nKuwii dugaagu ka cunayna kuuma aan keenin; laakiinse anaa kuu magdhabay, anaad i weyddiisan jirtay, ha ahaadeen wixii maalin lagaa xado ama wixii habeen lagaa xado ee.\nMaalintii kulayl baa i dili jiray, habeenkiina dhaxan; hurdadiina waa iga tagtay. Oo sidaasaan ahaan jiray.\nLabaatan sannadood baan gurigaaga joogay; afar iyo toban sannadood waxaan kuugu shaqeeyey labadaada gabdhood aawadood, lix sannadoodna adhigaaga aawadiis. Mushahaaradaydiina waxaad beddeshay toban goor.\nIlaaha aabbahay, oo ah Ilaaha Ibraahim, iyo kan Isxaaq ka cabsado, haddii uusan ila jirin, hubaal haatan waxaad i diri lahayd anoo faro madhan. Ilaah wuxuu arkay dhibaatadaydii iyo hawshii gacmahayga, kolkaasuu xalay ku canaantay.\nLaabaanna wuu u jawaabay oo wuxuu Yacquub ku yidhi, Gabdhuhu waa gabdhahayga, carruurtuna waa carruurtayda, adhiguna waa adhigayga, oo waxa aad aragto oo dhammuna waa waxayga, haddaba maxaan maanta ku samayn karaa gabdhahaygan, ama carruurtooda ay dhaleen?\nHaddaba kaalay, aan aniga iyo adigu axdi dhigannee, hana noqdo markhaati ina dhex yaal aniga iyo adiga.\nMarkaasaa Yacquub dhagax soo qaaday, oo sidii tiir u qotomiyey.\nYacquubna wuxuu walaalihiis ku yidhi, Dhagaxyo soo ururiya; kolkaasay dhagaxyo soo gureen, oo meel taalleeyeen; kolkaasay taallada agteedii wax ku cuneen.\nLaabaanna wuxuu meeshaas u bixiyey Yegar Sahaduta; Yacquubse wuxuu u bixiyey Galceed.\nLaabaanna wuxuu yidhi, Maanta taalladanu waa markhaati ina dhex yaal aniga iyo adiga. Sidaas daraaddeed waxaa magaceedii loo bixiyey Galceed, iyo Misfaah,\nwaayo, wuxuu yidhi, Rabbigu ha dhawro aniga iyo adiga dhexdeenna markaynu kala maqan nahay.\nHaddaad gabdhahayga dhibtid, ama aad naago kale gabdhahayga la guursatid, ninna inalama joogo, balse ogow, Ilaah baa markhaati dhexdeenna ka ah aniga iyo adiga.\nLaabaanna wuxuu Yacquub ku yidhi, Bal eeg taalladan, oo bal fiiri tiirka aan ina dhex dhigay aniga iyo adiga.\nTaalladanu markaati ha ka noqoto, tiirkuna markhaati ha ka noqdo, inaanan taalladan kuugu soo dhaafayn inaan wax ku yeelo, adna aadan taalladan iyo tiirkan iigu soo dhaafayn inaad wax i yeeshid.\nKan ah Ilaaha Ibraahim, iyo Ilaaha Naaxoor, iyo Ilaaha aabbahood, ha ina kala xukumo innaga. Yacquubna wuxuu ku dhaartay Kan aabbihiis Isxaaq ka cabsado.\nYacquubna allabari buu buurtii ku bixiyey, walaalihiisna wuxuu ugu yeedhay inay wax cunaan; cuntadiina way cuneen, habeenkii oo dhanna buurtay joogeen.Laabaanna aroor hore ayuu kacay, wiilashiisii iyo gabdhihiisiina wuu dhunkaday, wuuna u duceeyey; markaasuu Laabaan tegey, oo ku noqday meeshiisii.\nLaabaanna aroor hore ayuu kacay, wiilashiisii iyo gabdhihiisiina wuu dhunkaday, wuuna u duceeyey; markaasuu Laabaan tegey, oo ku noqday meeshiisii.


Madaxweynaha Somaliland oo La Tukaday Kumanaan Shacbiga Caasimada Hargeysa la tukaday Salaadii Ciidal Odxada – WARSOOR\nHargeysa – (warsoor) – Madaxweynaha Jamhuuriyadda Somaliland Mudane Axmed Maxamed Silaanyo ayaa maanta salaadii Ciidal Odxada la tukaday kumanaan ka mid ah Shacbiga ku dhaqan Caasimada Somaliland ee Hargeysa, waxaanu hambalyana u diray Shucuubta Islaamka iyo Bulshada Reer Somaliland meelkasta oo ay dunidda ka joogaanba.\nMadaxweynaha oo markii ay khudbadda salaadda ciidu dhamaatay hadalk kooban ka jeediyey waxaa uu yidhi, “Maalintani waa maalin qiimo weyn ku leh ummadaha islaamka meel kasta oo ay joogaan. Sidaa darteed, waxa habboon inaynu ummad ahaan la wadaagno farxadda iyo rayn-raynta ciidda barakaysan ee Eebbe inoo jideeyey. Haddaba, si aynu u helno deeq iyo danbi-dhaaf Alle, waxa inagu waajib ah in aynu ilaalinno midnimada iyo wada jirkeena. Waxa inagu waajib ah, inaynu dhammaanteen isu-uursamaanno, isna saamaxno. Waxa inala gudboon inaynu Allaheena wayn u noqonno, iskana cafino wixii xan iyo xumaan ina dhex-martay”.\nMadaxweynaha Somaliland ayaa markii uu soo dhamaystay salaada Ciilada Odxadda waxaa uu shacbiga Caasimada Hargeysa ku qaabiley Qasriga Madaxtooyada iyadoo ay wehelinayaan Madaxweyne ku xigeenka Somaliland, Gudoomiyaha Xisbiga Kulmiye, Gudoomiyaha Golaha guurtida, Madaxweyne ku xigeenkii hore ee Somaliland, Md Axmed Yuusuf Yaasiin, Odayga Somaliland Xaaji Cabdikariin Xuseen, Madaxda dhaqanka qaar ka mid ah, Badhasaabka gobolka Maroojideex iyo masuuliyiin tiro badan.


Madaxweyne Maraykanka Donald Trump ayaa sheegay in maamulku uu isha ku hayo rabshado ka dhex qarxay Armenia iyo Azerbaijan oo ku saabsan muranka la isku muransanyahay ee Nagorno-Karabakh kaas oo ay ku dhinteen daraasiin dad ah iyo kor u kac cabsida laga qabo dagaal ballaadhan oo u dhexeeya labadaan wadan ee dariska ah.\nUgu yaraan 24 qof ayaa lagu dilay dagaalkaas oo maalinkii labaad socda.\nLabada dhinac ayaa muddo dheer isku khilaafsanaa kala goynta gobolka Nagorno-Karabakh, oo ah dhul caalami ah oo la aqoonsan yahay Azeri laakiin waxaa maamula qowmiyadaha Armenia sida Jamhuuriyadda iskeed ugu dhawaaqday ee Artsakh.\nLabada dowladood waxa ay galeen dagaal intii u dhaxeysay 1988 – 1994 gobolka, oo ka go’ay Azerbaijan kadib burburkii Midowgii Soofiyeeti.\nTan iyo markaas waxaa jiray dagaalo goos goos ah iyo isku dhacyo laga soo wariyay xuduudka. Rabshadaha usbuucan ayaa ah kuwii ugu xooggana tan iyo 2016, markaas oo dagaal ay ku dhinteen boqolaal askari.\nMadaafiic culus, diyaarado helikobtarro ah ayaa la geeyay goobaha dagaalka, iyadoo Warbixino soo baxaya ay sheegaya in ay jiraan qasaaro shacabka kasoo gaaray duqeymaha.\nLabada dhinacba waxa ay sheeganayaan isdifaacid xadgudubka xudduudaha.\nMarkii la weydiiyay dagaalka Axadii, Trump wuxuu yiri:\n“Aad ayaan u eegaynaa. Way dhacday uun. Waana ogahay. Waxaan ka bartay maanta iyo shalay. Oo aad ayaan u eegaynaa. Waxaan leenahay xiriirro badan oo wanaagsan aaggaas. Waan arki doonaa haddii aan joojin karno”.\nthe forum on the new constitution under criticism by critics before…\nMadaxweynuhu ma uusan faahfaahin sida U.S. isku dayi lahaa oo joojin lahaa rabshadaha.\nKaalmada militariga Mareykanka ee Azerbaijan ayaa kor u kacday kudhowaad $ 3 milyan 2016-17 ilaa $ 100 milyan 2018-19. Armenia waxa ay heshay $ 4.2 milyan ee kaalmada amniga Mareykanka ee 2018 miisaanid maaliyadeedka sanadka.\nDhanka kale Shiinaha ayaa Isniintii ugu yeeray Azerbaijan iyo Armenia in ay yeeshaan wadahadal siyaasadeed si loo xaliyo khilaafaadkooda.\nIsagoo ka hadlayey shir jaraa’id oo uu ku qabtay magaalada Beijing, Afhayeenka Wasaaradda Arrimaha Dibadda ee Shiinaha Wang Wenbin wuxuu yiri: “Shiinaha waxay ugu baaqeysaa dhammaan dhinacyada inay isdajiyaan oo ay xakameeyaan khilaafka u dhexeeya Armenia iyo Azerbaijan.”\n“Ilaalinta nabadda iyo xasilloonida gobolka waxay u adeegtaa danaha dhinacyada oo dhan, oo ay ku jiraan Armenia iyo Azerbaijan” ayuu yiri Wang, sida laga soo xigtay maalinlaha Shiinaha ee Global Times.\n“Waxaan rajeyneynaa in wadamada ay quseyso ay qaadi doonaan tilaabooyin si looga fogaado sii kordhinta iyo xalinta khilaafaadka iyo kala duwanaanshaha iyada oo loo marayo wadahadal siyaasadeed,” ayuu yiri afhayeenka wasaarada arimaha dibada Shiinaha.\nXiriirka labada dal ee hore uga tirsanaan jiray Midowgii Soofiyeeti ayaa xumaa tan iyo 1991, markii militariga Armenia ee Nagorno-Karabakh, oo ah dhul caalami ah oo laga aqoonsan yahay Azerbaijan.\nAfar Golaha Amniga ee Qaramada Midoobey iyo labo qaraar oo ka soo baxay Golaha Guud ee Qaramada Midoobey iyo weliba ururo badan oo caalami ah ayaa dalbanaya in laga baxo xoogaga heysta.\nKooxda OSCE Minsk – oo ay si wada jir ah u gudoominayeen Faransiiska, Ruushka iyo Mareykanka – waxaa la sameeyay 1992 si xal nabadeed looga gaaro khilaafka, laakiin wax natiijo ah lagama gaarin. Xabad joojinta, si kastaba ha noqotee, waxaa lagu dhawaaqay 1994.\nPuntland Military Court sentences activists to death and


C/raxmaan C/shakuur “Waa in baaritaan madax banaan lagu sameeyo hantida laga dhacay Bankiga Dhexe” – STAR FM SOMALIA\nC/raxmaan C/shakuur Warsame oo ka mid ah Musharaxiinta u taagan xilka Madaxweynaha ayaa walaac ka muujiyay in xilligan Bankiga Dhexe laga qaato lacag dhan nus milyan doolar ah, iyadoo dhowaan dalka ay ka dhici doonaan doorashooyin Baarlamaan iyo mida Madaxweynaha.\nMr Warsame ayaa ku tilmaamay Halis Qaran in Bankiga Dhexe la dhaco, isla markaana dooral been abuur ah la soo geliyo, isagoo ku baaqay in baaritaan madax banaan lagu sameeyo.\n” Waa Halis Qaran in Bangigii Dhexe la dhaco doolar been abuur ahna la soo geliyo, waxaan dalbanaynaa in lagu sameeyo baaritaan madaxbanaan oo ku aadan qadarka lacagta, waxa ku soo beegay xiliga doorashadda, ku lug lahaanshaha madaxda Dawladda”ayuu yiri C/raxmaan C/shakuur bartiisa.\nC/raxmaan C/shakuur ayaa sheegay in Guddoomyihii hore ee Bankiga Dhexe Yusur Abraar ay isku casishay cadaadis uga yimid Ganacsato ku dhow Madaxtooyada, si ay u saxiixdo heshiisyo daneysi gaar ah ku jiro, kaasoo ka fog danta Qaranka.\nGuddoomiyaha Bankiga Dhexe Bashiir Ciise ayaa khamiistii sheegay in lacag dhan $530,000 laga xaday Bankiga Dhexe, isla markaana uu qaatay Khasnajigii Bankiga, kaasoo la sheegay inuu goostay.\nNinka Khasnajiga ee xaday lacagta ayaa lagu magacaabaa Muhyadin Mohamed Hassan oo loo yaqaano Sanguuni, waxaana jira tuhuno laga qabo in saraakiil ka tirsan dowladda ay ku lug leeyihiin xatooyada lacageed ee ka dhacday Bankiga Dhexe.\nSi kastaba ha ahaatee arrintan oo wali ay taagan tahay hadal heynteeda ayaysan jirin war faah faahsan oo dowladda ka soo saartay, mana jirto illaa iyo hada tallaabo la qaaday, marka laga reebo inay jiraan dad u xiran falkaas, inkastoo aan wali la shaacin.


Maqaallada Barry Kelly Martech Zone |\nMaqaallada by Barry Kelly\nBarry Kelly waa agaasime guud iyo aasaasaha Warshadaha Fikirka. Isagu waa horyaal barasho macmiil, suuqle iyo hal-abuure barasho casri ah. Xirfadiisa waxaa diiradda lagu saaray caawinta magacyada iyo ururada ka kooban waxyaabaha looga faa'iideysto awoodda e-barashada si kor loogu qaado loona kobciyo ganacsiyadooda.\nSabtida, Oktoobar 17, 2015 Jimco, Oktoobar 16, 2015 Barry Kelly\nWaxaan aragnay koror aan caadi aheyn oo ku saabsan suuqgeynta waxyaabaha sanadihii la soo dhaafay-ku dhowaad qof walba wuu fuulayaa. Xaqiiqdii, sida laga soo xigtay Machadka Suuqgeynta Macluumaadka, 86% ee suuqleyda B2B iyo 77% ee suuqleyda B2C waxay isticmaalaan suuqgeynta waxyaabaha ku jira. Laakiin ururada caqliga ayaa u qaadaya istiraatiijiyadooda suuq geynta waxyaabaha heerka ku xiga oo ay ku darayaan waxyaabaha ku jira barashada internetka. Sababta Dadku waxay u gaajaysan yihiin nuxurka waxbarasho, waxay jecelyihiin inay waxbadan bartaan. Sida laga soo xigtay Ambient Insight Report, suuqa adduunka ee


Duulimaadyada Atlasjetin London ayaa Bilaabmay | RayHaber | raillynews\nHomeGUUDGaadiidka Atlasjetin London ayaa bilaabmay\n02 / 05 / 2014 GUUD, Headline\nDuulimaadyadii London ee Atlasjet ee London ayaa bilaabmay: Diyaaradihii Atlasjet ee loo qorsheeyay inay ka duulaan garoonka diyaaradaha ee Istanbul Ataturk iyo garoonka diyaaradaha ee London Luton ayaa maanta dhacay (02 jimcihii). Ku farxay rakaabka, duuliyayaashii iyo shaqaalihii diyaaradda waxaa la diray ubaxyo iyo 200-seat Airbus A321-200. Laga bilaabo afar maalmood usbuucii, duullimaadyada London ayaa la heli doonaa maalin kasta ee usbuuca laga bilaabo Juun.\nMaanta, Atlasjet waxay duullimaadkeedii ugu horreeyay ka duushay garoonka diyaaradaha ee Istanbul Ataturk waxayna u duushay garoonka diyaaradaha ee London Luton (02 jimcihii). Gegada Diyaaradaha Caalamiga ah ee Atatürk, wakiillada Atlasjet waxay u soo bandhigeen Turkish Delight rakaabkii saarnaa diyaaradda waxayna ubax siiyeen duuliyihii iyo shaqaalaha garoonka.\nInta lagu guda jiro safar afar saacadood ah oo lagu tagayo London Luton Airport, Atlasjet waxay ku duushaa rakaabkeeda xNUMX-kursi Airbus A200, iyagoo u siiya fuul raaxo leh kuraasta maqaarka ballaaran ee 321cm. Rakaabka tikidhada ee EconomyPlus waxay ka faa'iideysan karaan boorsooyinka 77 rodol iyo daaweyn macaan oo bilaash ah duullimaadyada London.\nRakaabka Atlasjet waxay u safri karaan Istanbul meelo badan oo ay ka mid yihiin Gaziantep, Antalya, Izmir, Tehran, Tbilisi iyo Nizhnekamsk marka loo eego waqtiga sugitaanka ee ku habboon London. Rakaabka TRNC waxay u duuli karaan Istanbul iyaga oo aan istaagin Istanbul. Duulimaadka maanta, rakaabka 10 waxay sii wadaan London iyagoo ka soo degaya garoonka diyaaradaha Cyprus Ercan lambarkani waa 28 duullimaadyada soo laabashada.\nAdeegga Duulimaadyada 'Chelying Chef' 'ee Duulimaadyada London\nRakaabka Atlasjet ee raba inay safarkooda ka dhigaan kuwo mudnaan leh waxay dooranayaan noocyada kala duwan ee Ganacsiga ee duullimaadyadooda. Rakaabka ku safraya Fasalka Ganacsiga ayaa ka faa'iideysanaya adeegyo gaar ah sida xulasho ballaaran oo kala duwanaansho cunto ah, gunno 100 kilo garaash ah, kiishashka mudnaanta, iyo wareejinta diyaaradda iyadoo lagu raaco gawaarida VIP-da ee garoonka diyaaradaha Ataturk iyagoo ku duulaya kursi ballaadhan oo leh xaddiga 30 cm.\nIntaa waxaa dheer, Atlasjet waxay soo dhoweynaysaa rakaabkeeda Class Class oo leh adeeg cusub oo duulimaadyada London ah. Chefs Flying Chefs: Waxay siisaa adeegyo badan oo adeegyo ah raashiinka rakaabka u safraya London ee Fasalka Ganacsiga. Class Flying Chefs yapan oo sameeya dawooyin kaladuwan iyo soo bandhigyo khaas ah oo loogu talagay duullimaadyada 'Class Class' ee duullimaadyada London, ayaa safarkooda ka dhiga mid aad u fiican oo macaan leh iyagoo daryeelaya rakaabka midba midka kale.\nKu imaanshaha London ee ka soo dega madaarka Luton waa mid dhakhso leh oo la awoodi karo\nDuullimaadyada, oo bilaabanaya afar maalmood usbuucii oo ay heli doonaan maalin walba laga bilaabo Juun, waxay ka dhacaan garoonka diyaaradaha Luton ee London. Isagoo sheegay in madaarka Luton uu yahay goob faa iido badan leh oo u dhaw magaalada London iyo fududeynta gaadiid, maamulayaasha Atlasjet ayaa sheegaya in rakaabka raacaya tareenka ay gaari karaan bartamaha magaalada daqiiqadaha 21 iyo qiimaha tikidhada aad u macquul ah. Kuwa doorbida jidka weyn, 1 waxay gaari karaan bartamaha magaalada saacad gudaheed oo leh gaadiid aad u raaxo badan marka la barbar dhigo garoomada kale ee mahad leh afarta haad ee isku xirta garoonka diyaaradaha illaa bartamaha magaalada iyagoo raacaya basas ka baxaya albaabka laga baxo. Adigoo ka duulaya madaarka waxaad sidoo kale si sahlan ugu tagi kartaa Midlands iyo waqooyiga England adoo raacaya bas.\nIntaa waxaa u dheer, iyada oo ay ugu wacan tahay gaadiidka rakaabka ee sida fiican loo qorsheeyay iyo ee caadiga ah ee gudaha garoonka, rakaabku waxay gaari karaan bixitaanka celcelis ahaan daqiiqadaha 10 ka dib markii ay soo degeen. 1 waxay qaadataa wax ka yar saacad si ay u tagto St Pancras International ee ku yaal bartamaha magaalada London tareen ahaan ka dib markii ay ka soo degeen diyaaradda, oo ay dhammaystiraan shandadihii kastamka oo ay ka baxaan garoonka diyaaradaha. Rakaabka aan boorsada haysan ayaa xarunta imaan kara waqti gaaban.\nDhanka Atlasjet ee Istanbul - Duullimaadyada London, qiimaha tikidhada ayaa ka bilaabma dhan-dhan 68 GBP ee EconomyPlus iyo 168 GBP ee Fasalka Ganacsiga. tigidhada waxaan www.atlasjet.co websaydhka iyo wakiillada idman.\nEurostar waxay bilaabatay duulimaadyo udhexeeya London iyo Marseille (Video)\nAbaabulka Abaalmarinta Ardayda Qaranka ee Koowaad\nRacfaanka GCC ee Raadiyaha Izmir ayaa ka yimid Urur-Pesa Consortium


Sarkaal Maraykan ah oo kamid ahaa dadkii ku dhintay burburkii diyaaradda Itoobiya. – Radio Alfurqaan | Xarunta Wararka Sugan\nSarkaal Maraykan ah oo kamid ahaa dadkii ku dhintay burburkii diyaaradda Itoobiya.\nQaar kamid ah warbaahinta Aduunka ayaa baahiyay in sarkaal Maraykan ah uu kamid ahaa dadkii ku dhintay burburkii diyaaradda Itoobiya, taas oo horaantii todobaadkan kusoo dhacday meel u dhow magaalada caasimadda ah ee Adis Ababa.\nAntony Luweis oo kamid ahaa Saraakiisha ciidamada Maraykanka ayaa kamid ahaa 8 ruux oo dowladda Maraykanka uga dhintay burburka diyaaradda Itoobiya Airline, waxaana ninkan geeridiisa xaqiijiyay warbaahinta.\nAntony ayaa kamid ahaa saraakiishii hogaamineysay duulaankii 2001-dii dowladda Maraykanka ku qaaday wadanka Afqaanistaan, waxaana uu ahaa rug cadaa milliteri oo in mud ah katirsanaa ciidamada Maraykanka.\nDiyaaradda Itoobiya ee burburtay ayaa kusii jeeday magaalada Nairoobi ee caasimadda Kenya, waxaana dhintay dhamaan dadkii saarnaa oo tiradoodu gaareysay 157 kuwaas oo kasoo kala jeeday 35 dowladood oo katirsan caalamka.\nQaramada Midoobay ayaa horay u xaqiijisay in 19 kamid ah shaqaalaheeda ay ku dhinteen burburka diyaaradaas, iyadoona ay sidoo kale ku dhimatay taliyihii Police-ka AMISOM haweeneyda lagu magacaabo Cristine Alola.


Lubnaan: Wasiir sheegay hadal ka carreysiiyey dalalka Khaliijka oo is-casilay\nWasiirka Arrimaha Dibedda Lubnaan Charbel Wehbe ayaa is-casilay Arbacadii, kadib markii uu sheegay hadal ka carreysiiyey Saudi Arabia, xilli Beirut oo ay dhaqaale xumo hayso, ay iska ilaalineyo khilaaf diblomaasi oo ay la yeelato dalkan ku yaalla Khaliijka ee hodanka ah.\nWehbe ayaa Isniintii dood ka baxday taleefishinka ka sheegay, in soo bixitaanka Daacish ee gobolka ay ka shaqeeyeen dalalka Khaliijka, taasi oo dhalisay in safiirrada Lubnaan ee dhowr dal loo yeero.\nHoggaamiyayaasha Lubnaan ayaa kadib isku dayey inay qaboojiyaan xiisadda, waxaana Wehbe oo 67 jir ah uu bayaan kooban oo uu soo saaray kadib kulan uu la qaatay madaaxweyne Michel Aoun ku sheegay inuu codsaday “in xilka laga qaado”.\nSaacado kadib, Aoun ayaa wasiirka difaacay Zeina Akar u magacaabay inay beddesho Wehbe, sida lagu sheegay bayaan kasoo baxay madaxtooyada.\nXiriirka dalalka Khaliijka iyo Lubnaan ayaa u qaboobay sababo la xiriirka saameynta siyaasadeed ee kordheysa ee kooxda Shiicada ah ee Xizbullah ay ku leedahay dalkaas, hase yeeshee Beirut ayaa taageero maaliyadeed oo cusub ka raadineysa xulufadeedii hore.\nLubnaan oo sanaddii tagtay ku guul-darreysatay inay iska bixiso deymaheeda, ayaa wajaheysa saboolnimo aan horey loo arag, mana damaanad qaadi karto adeeg koronto oo dhaafsiisan bisha June.\nDoodda muranka dhalisa oo taleefishinka Al-Xurra ku dhex-martay isaga iyo nin Sacuudiyaan ah, ayuu Wehbe isaga baxay, isaga oo sheegay in aanu“aflagaadeyn karin Badawi.”\nWehbe ayaa xilka Wasiirka Arrimaha Dibedda Lubnaan si rasmi ah u hayey kaliya toddoba maalmood.\nKahor wuxuu 282 xilkan hayey isaga oo qeyb ka ah dowlad xil-gaarsiin ah taasi oo inteeda badan is-casishay kadib qaraxii bishii August 2020 ka dhacay dekedda Beirut.


Layaabka aduunka: Wiil 6 sanno jir ah oo Kufsadey 5 Jir ay ilmo-adeer yihiin. ~ RAYO TV BORAMA\nBy rayo tv at 3:17 AM Layaabka Dunida No comments\nDalka Malaysia ayaa waxaa ka dhacdey dhacdo aad dadka dalkaasi uga yaabisey & Aduunka intiisa kaleba , intii dhacdadaan Warbaahinta ka daawatey,dhacdadaan ayaa la aaminsan yahay ineey tahay tii ugu horeeysey oo ayadoo kale ah Aduunka ka dhacdey.\nBaaritaan dhanka Caafimaadka ah oo Kuala Lumpur lagusameeyey ayaa lagu Xaqiijiyey in Saqiirkaan 6 Sanno jirka ah uu u Galmoodey Saqiiradaan 5 Sanno jirka ah ee ay Ilmo-adeerka yihiin.\nAyeeyda Labadaan Saqiir ayaa u soo gashey Ayagoo wada Qaawan Labadaan Wiilkuna Sareeyo Hab-tarankoodana isku jiro , kadibna ay aad arintaasi u shaki gelisay.\nHooyadii dhashay Gabadha ayaa Booliiska ka Ribook-gareeysey kadib markii Hooyadeed u sheegtey wixii ay aragtey , inkastoo Hooyada Gabadha dhashey eeyna Booliska ka codsan in dhacdada Baaritaan ku sameeyaan wiilkana talaaba kaqaadaan.\nDhakhtar Dhacdada ka hadley ayaa sheegey ineey u badan tahay Wiilka inuu Daawadey (pornograghic Video) waa Video-ga Dadka isku Galmoonaaya Laga duuba , Taasi oo sabab u noqon karta Cunuga inuu ku Daysado.\nMaalin kadib markii Dhakhtaradii Maaritaanka sameysey ay sheegtey in Caruurtaan isku Galmoodeey ayay Hooyadii dhashay Gabadha Booliiska Ka Riboot-gareeysey inkastoo ay sheegtey keliya ineey iska Go,aansatey ineey Booliska Dhacdada u sheegto lakiin ula geedkeeda ahayn in Wiilka Dacwad lagu Qaado.\n“Ciqaabta Qof wayn uu Danbigaan ku muteeysan karo, waxaa haboonan lahayd in lagu qaado Waarid kasta oo Ubadkiisa Dhaqanka oo kale ku kaca , waayo Waaridka waa jaawib saaran Tarbaatinta Ubadkiisa ayuu yiri Dhakhtar u hadley Isbitaalkii Baaritaanka LAgu sameyo


Qorniinka Quduuska ah: 2Kings-21 - Kitaabka Quduuska Ah - Axdigii Hore\nBOQORRADII LABA - Cutub 21\n1 Oo Manaseh markuu boqor noqday wuxuu jiray laba iyo toban sannadood; oo Yeruusaalemna wuxuu boqor ka ahaa shan iyo konton sannadood, oo hooyadiis magaceeduna wuxuu ahaa Xefsiibaah.\n3 Waayo, wuxuu mar kale dhisay meelihii sarsare ee aabbihiis Xisqiyaah baabbi'iyey, oo Bacalna meelo allabari buu u dhisay, oo geedo Asheeraahna wuu sameeyey siduu yeelay Axaab oo ahaa boqorkii dalka Israa'iil, oo wuxuu caabuday oo u wada adeegay ciidanka samada oo dhan.\n4 Oo wuxuu meelo allabari ka dhex dhisay gurigii Rabbiga, kaasoo Rabbigu ka hadlay oo yidhi, Magacayga waxaan dhigayaa Yeruusaalem dhexdeeda.\n5 Oo wuxuu ciidanka samada oo dhan meelo allabari uga dhisay labadii barxadood oo gurigii Rabbiga.\n6 Oo wiilkiisiina dab buu dhex mariyey, faalna wuu ku noqnoqday, wuxuuna u tegey falanfallowyo, wuuna la macaamilooday kuwii ruuxaanta lahaa iyo saaxiriintii, oo wuxuu Rabbiga hortiisa ku sameeyey shar badan oo uu isaga kaga xanaajiyey.\n7 Oo sanamkii xardhanaa ee geedihii Asheeraah ee uu sameeyey ayuu dhex qotomiyey gurigii Rabbigu ka hadlay oo Daa'uud iyo wiilkiisii Sulaymaanba ku yidhi, Gurigan iyo Yeruusaalem dhexdeeda oo aan ka doortay qabiilooyinka reer binu Israa'iil oo dhan ayaan magacayga weligiisba ku dayn doonaa.\n8 Oo cagaha reer binu Israa'iilna mar dambe ka dhigi maayo kuwo ka wareega dalkii aan awowayaashood siiyey, hadday dhawraan uun wixii aan ku amray oo dhan, iyo sharcigii addoonkaygii Muuse ku amray oo dhan.\n9 Laakiinse way dhegaysan waayeen, oo Manaseh ayaa iyagii ku sasabay inay sameeyaan shar ka sii badan kii ay sameeyeen quruumihii Rabbigu ku hor baabbi'iyey reer binu Israa'iil.\n10 Markaasaa Rabbigu ka dhex hadlay nebiyadii addoommadiisa ahaa, oo yidhi,\n11 Manaseh oo ah boqorka dalka Yahuudah ayaa sameeyey karaahiyadan, wuuna sameeyey shar ka sii badan kii reer Amorkii isaga ka horreeyey ay sameeyeen, oo dadka Yahuudahna wuxuu ku dembaajiyey sanamyadiisii,\n12 oo sidaas daraaddeed Rabbiga ah Ilaaha reer binu Israa'iil wuxuu leeyahay, Bal ogaada, belaayo weyn baan ku soo ridi doonaa Yeruusaalem iyo dalka Yahuudahba, si ku alla kii maqlaaba uu u argaggaxo.\n13 Oo Yeruusaalem korkeeda waxaan ku soo fidin doonaa xadhiggii Samaariya iyo xadhiggii miisaanka lahaa ee gurigii Axaab; oo Yeruusaalem waxaan u tirtiri doonaa siduu nin saxan u tirtiro oo kale, isagoo tirtira oo gembiya.\n14 Oo waan xoorayaa kuwa dhaxalkayga ka hadha, oo waxaan u gacangelinayaa cadaawayaashooda, oo iyana waxay cadaawayaashooda oo dhan u noqon doonaan dhac iyo wax la boobo;\n15 maxaa yeelay, wax shar ah ayay hortayda ku samayn jireen oo way iga xanaajin jireen tan iyo maalintii awowayaashood ay Masar ka soo baxeen ilaa maantadan.\n16 Oo weliba Manaseh wuxuu daadiyey dhiig badan oo aan xaq qabin ilaa uu ka buuxiyey Yeruusaalem dhinac ilaa dhinac, wuxuu kaloo sameeyey dembigiisii uu dadka Yahuudah dembaajiyey, markuu sameeyey wixii Rabbiga hortiisa sharka ku ahaa.\n17 Haddaba Manaseh falimihiisii kale iyo wixii uu sameeyey oo dhan, iyo dembigiisii uu dembaabay oo dhammu sow kuma qorna kitaabkii taariikhda boqorradii dalka Yahuudah?\n18 Kolkaasaa Manaseh dhintay oo la seexday awowayaashiis, oo waxaa lagu aasay beertii gurigiisa, taasoo ahayd beertii Cuusaah, oo meeshiisiina waxaa boqor ka noqday wiilkiisii Aamoon.\n19 Oo Aamoon markuu boqor noqday wuxuu jiray laba iyo labaatan sannadood, oo laba sannadoodna Yeruusaalem buu boqor ka ahaa, oo hooyadiis magaceedana waxaa la odhan jiray Meshullemed ina Xaaruus oo reer Yotbaah ahaa.\n20 Oo isna wuxuu sameeyey wax shar ku ah Rabbiga hortiisa, sidii aabbihiis Manaseh u yeelay oo kale.\n21 Oo wuxuu ku socday jidkii aabbihiis ku socday oo dhan, oo wuxuu u adeegay sanamyadii aabbihiis u adeegay oo dhan, wuuna caabuday.\n22 Rabbiga ah Ilaahii awowayaashiisna wuu ka tegey oo kuma uu socon jidkii Rabbiga.\n23 Markaasaa Aamoon addoommadiisii sirqooleen, oo waxay boqorkii ku dhex dileen gurigiisii.\n24 Laakiinse dadkii dalka degganaa ayaa wada laayeen kuwii Boqor Aamoon sirqooleen oo dhan, markaasaa dadkii dalku waxay meeshiisii boqor ka dhigeen wiilkiisii Yoosiyaah.\n25 Haddaba Aamoon falimihiisii kale ee uu sameeyey sow kuma qorna kitaabkii taariikhda boqorradii dalka Yahuudah?\n26 Oo isagii waxaa lagu aasay qabrigiisii ku dhex yiil beertii Cuusaah, oo waxaa meeshiisii boqor ka noqday wiilkiisii Yoosiyaah.


wararka maanta-arlaadii.net » Madaxweyne Farmaajo Oo khilaafka jira Dartiisa U baajiyaay Safar uu ugu tagi lahaa Qadar\nMadaxweyne Farmaajo Oo khilaafka jira Dartiisa U baajiyaay Safar uu ugu tagi lahaa Qadar\nMadaxweynaha Dowladda Federaalka Soomaaliya Maxamed Cabdullahi Farmaajo iyo Wafdi uu hoggaaminaayo ayaa la filaayay in ay maanta u duulaan dalka Qatar iyada oo uu safarkaas dib u dhacay.\nSafarkan waxaa uu qorshahu ahaa in 13-kii Bishan uu Madaxweynaha ku tago dalka Qatar hayeeshee waa uu baaqday, haddana waxaa uu qorshahu ahaa in maanta oo ay Bishu tahay 18 uu tago dalkaasi hayeeshee mar labaad ayuu dib u dhacay.\nWafdiga Madaxweynaha waxaa ka mid ah lix Wasiir,Xildhibaanno iyo saraakiil kale oo ka tirsan Dowladda Soomaaliya kuwaas oo la qorsheeyay in ay ka mid noqdaan xubnaha Madaxweynaha u raaci lahaa dalka Qatar.\nBaaqashada safarka Madaxweynaha waxaa sabab u ah khilaafka cusub ee u dhaxeeya laamaha fulinta iyo xeer dajinta dalka.\nKhilaafka u dhaxeeya Guddoonka Golaha shacabka ee ay gadaal kala riixeyso Xukuumadda Soomaaliya ayaa hakad galiyay dhamaan shaqooyinkii Golaha shacabka waxaana ay Xildhibaannada u kala jabeen laba garab.\nMadaxweyne Farmaajo ayaa la filayaa in markii ugu horreysay uu ka hadlo Khilaafka u dhaxeeya Guddoonka Golaha shacabka iyada oo la filayo in isku dayo xallinta khilaafka hadda ka dhexjira laamaha xeer dejinta iyo fulinta dowladda Soomaaliya\nKanada Oo ka Cabaneesa Nambara Furaha Soomaliya wato Oo Dadka lagu Dhacaayo\nWiil 17 jir ah oo iska casilay Xil. Gudoomiye ku xigeen Degma ka tirsan Shabeelada Dhexe


Labo qof oo lagu qabtay Ismaamulka Isiolo | Star FM\nHome Wararka Kenya Labo qof oo lagu qabtay Ismaamulka Isiolo\nLabo qof oo lagu qabtay Ismaamulka Isiolo\nLaamaha ammaanka ee ismaamulka Isiolo ayaa gacanta ku dhigay labo qof oo sitay qoriga nooca loo yaqaano AK47 ,128 rasaas ah iyo labo bambo gacmeed ah.\nShakhsiyaadkan ayaa gacanta lagu dhigay iyagoo ku sugan magaalada Merti ee ismamulka Isiolo.\nBayaan ka soo baxay waaxda dambi baarista dalka ee DCI-da ayaa lagu sheegay in labada eedeysane oo lagu kala magacaabo Cabdi Fataax Ibraahim iyo Yuusuf Maxamad lagu soo qabtay howlgal ay xalay sameeyeen ciidamada aagaas .\nSida laga soo xigtay koox isku dhaf ah oo ah saraakiil ka kala socda waaxda DCI ee magaalada Merti iyo saldhigga booliska ee Yamicha , tuhmanayaasha ayaa lagu amray in ay istagaan balse waa ay ka dhaga adeegeen iyagoo baabuurkii ay wateen si xowli ah u kaxeeyay.\nDabagal dheeraad ah oo la sameeyay ka dib waxay labada qof ee la xiray ay rasaas ku fureen saraakiisha taasoo keentay in ay labada dhinac rasaas isweydaarsadaan ugu dambeyna ay tuhmanayaasha isa soo dhiibeen.\nSidoo kale baaritaan lagu sameeyay baabuurkii ay wateen ayaa lagu arkay agabka militari, labo ka mid ah taleefoonada gacanta iyo mindiyo.\nGaari kale ayaa la sheegay in uu baxsaday balse lagu daba jiro\nDhanka kale tuhmanayaasha la qabtay ayaa waxaa ku socdo su’aalo weydiin iyadoona waaxda burburinta qaraxyada iyo ciidamada booliska ee qaabilsan la dagaalanka argagixisada ay kiiskan gacanta ku hayaan.\nPrevious articleDHAGEYSO:Kumaxumaato oo xarigga looga jaray dhismaha xarun waqaf ah\nNext articleMidowga musharixiinta oo ku dhawaaqay banaanbax lagu qabanayo Daljirka Daahsoon maalinka Jimcaha